hotchpotch/miracl-hf-unified huggingface dataset:
দ্য কালার অব প্যারাডাইজ
দ্য কালার অব প্যারাডাইজ (রঙে খোদা বা স্বর্গের রঙ) (ফার্সি: رنگ خدا, "Rang-e Khodā", ইংরেজী: "The Color of God" অথবা "The Color of Paradise"), এটি ১৯৯৯ সালের ইরানী চলচ্চিত্র, ছবিটি পরিচালনা করেছেন মাজিদ মাজিদী, ছবিতে অভিনয় করেছেন হুসেইন মাহজুব, মোহসেন রামেজানী, সালামেহ ফেয়জী, ফারাহনায সাফারী প্রমূখ।
আট বছরের মোহাম্মদ একজন অন্ধ বালক, বুদ্ধিমান এবং প্রকৃতিপ্রেমী। সে অন্ধদের বিশেষ বিদ্যালয়ে যায় এবং সেখানে তার আচরণ খুবই ভালো। বিদ্যালয়ে পড়াশোনার পাশাপাশি ফুলের ঘ্রাণ, পাখির কণ্ঠ, বাতাসের শব্দ এইসব প্রাকৃতিক নৈস্বর্গ মোহাম্মদের ভীষণ ভাল লাগে। বিদ্যালয়ের শিক্ষক, ছোট দুই বোন, বৃদ্ধ দাদী সবাই মোহাম্মদকে পছন্দ করে, ভালোবাসে।
গৃষ্মের ছুটিতে বিদ্যালয় ছটির পর অন্য বাচ্চাদের বাবা-মা তাদের নিতে আসে, কিন্তু মোহাম্মদের বাবা আসে না। মোহাম্মদ বিদ্যালয়ের গেটের কাছে বাবার জন্য অপেক্ষা করতে থাকে। একে একে তার সব বন্ধুরা বাড়িতে চলে যায়। অবশেষে মোহাম্মদের বাবা তাক নিতে আসে। এদিকে মোহাম্মদের বাবা তার ছেলের অন্ধত্ব নিয়ে সবসময় লজ্জিত-বিব্রত বোধ করতে থাকেন। এমনকি এ-কারণে গৃষ্মের ছুটিতেও মোহাম্মদকে বিদ্যালয়ে রাখার জন্যে প্রধান শিক্ষককে তিনি অনুরোধ করেন। তবে প্রধান শিক্ষক এতে রাজি না হওয়ার তিনি মোহাম্মদতে নিয়ে বাড়িতে চলে আসেন। আরেকটি বিয়ে করার পরিকল্পনা করেন মোহাম্মদের বাবা হাসেম। এজন্যে তিনি এক স্থানীয় নারীর পরিবারের সম্মতি নেন। কিন্তু মোহাম্মদের বিষয়ে কিছুই প্রকাশ করেন না। তার ধারণা হয় অন্ধ ছেলে থাকাকে তার স্ত্রীর পরিবার অশুভভাবে দেখবে।
এদিকে মোহাম্মদ গ্রামের পাহাড়ি ঢালে ঘুরে বেড়ায়, পশু-পাখির ডাক শোনে আর তাদের অনুসরণ করে। বোনের বিদ্যালয়ে গিয়ে নিজের বইটি ব্রেইল পদ্ধতিতে পড়ে সে সব ছাত্র-শিক্ষকদের বিস্মিত করে দেয়। তবে তার এই সুখের কাল স্থায়ী হয় না। বাবা বিয়ের আগেই তাকে অন্য কোথায় সরিয়ে দিতে এক অন্ধ কাঠমিস্ত্রির কাছে যায় এবং সেথানে মোহাম্মদকে রেখে আসে। অন্ধ মিস্ত্রি মোহাম্মদকে সাদরে গ্রহণ করে এবং তাকে কাজ শেখাতে থাকে।
মোহাম্মদের দাদী হাসেমের বিয়ের খবর শুনে অহত হয়ে বাড়ি ছেড়ে বেড়িয়ে যান। এরপর পথে অচেতন হয়ে গেলে হাসিম তাকে বাড়ি নিয়ে আসে তবে শেষপর্যন্ত তিনি মারা যান। এদিকে কন্যার পরিবারে এই মৃত্যুকে অভিশাপ হিসেবে দেখে বিয়ে বাতিল করে দেয়। হাশেম মোহাম্মদকে বাড়ি ফিরিয়ে আনতে যায়। ফেরার পথে একটা ভাঙা সেতুর কাছে তারা থামে। ঘোড়া পার করাতে গিয়ে মোহাম্মদ খরস্রোতা নদীতে ভেসে যায়। হাসিম ভাবতে থাকে তার সারাজীবনের সমস্যা চলে গেলো। কিন্তু খানিকক্ষণ পড়ই তিনি ঝাপিয়ে পড়লেন নদীতে। এরপর কাস্পয়িান সাগড়ের পারে হাসিমের জ্ঞান ফেরে এবং তিনি দেখতে পান পাশে মোহাম্মদ পড়ে আছে, নিথর, অনঢ়। মোহাম্মদ মারা গেছে ভেবে তিনি কাঁদতে শুরু করেন আর তখনই মোহাম্মদের অঙুলগুলো নড়ে ওঠে।
মাত্যিয়া দি শিল্যিও
মাত্যিয়া দি শিল্যিও (, ; জন্ম ২০ অক্টোবর ১৯৯২) একজন ইতালীয় ফুটবলার যিনি সিরি এ ক্লাব মিলান এবং ইতালি জাতীয় দলের হয়ে খেলেন। তিনি মুলত একজন রক্ষণভাগের খেলোয়াড়।
দশ বছর বয়সে আসেন মিলানের অ্যাকাডেমিতে । মিলানের মূল দলের হয়ে অভিষেক হয় ২০১১ সালের ২৮ সেপ্টেম্বর উয়েফা চ্যাম্পিয়ন্স লীগের গ্রুপ ম্যাচে, ভিক্টোরিয়া প্লাজেনের বিপক্ষে । ২০১২ সালের ১০ এপ্রিল সিরি-আ অভিষেক হয় শিয়েভোর বিরুদ্ধে ম্যাচে ।
ইতালি জাতীয় দলের হয়ে অভিষেক হয় ২১ মার্চ ২০১৩ ব্রাজিলের বিপক্ষে এক প্রীতি ম্যাচে।
ব্লু ইজ দ্য ওয়ার্মেস্ট কালার
'ব্লু ইজ দ্য ওয়ার্মেস্ট কালার' (ফরাসি: La Vie d'Adèle – Chapitres 1 & 2 – "The Life of Adèle – Chapters 1 & 2"; ইংরেজি: Blue Is the Warmest Colour), অথবা Adele: Chapters 1 & 2 নামেও পরিচিত, ২০১৩ সালের ফরাসি । তিউনিসীয়-ফরাসি চলচ্চিত্র পরিচালক ও চিত্রনাট্যকার আবদুল্লাতিফ কাশিশের গল্প, প্রযোজনা এবং পরিচালনায় চলচ্চিত্রটিতে অভিনয়ে ছিলেন, লিয়া সেদুও এবং আদেল এক্সারচ্‌হোপল্‌স।
চলচ্চিত্রটি সর্বসম্মতিক্রমে আনুষ্ঠানিক জুরি কর্তৃক পালমে দোর পুরষ্কার জেতে। এটি একই সাথে পরিচালনা এবং প্রধান চরিত্রে পালমে দোর বিজয়ী প্রথম চলচ্চিত্র।
"ব্লু ইজ দ্য ওয়ার্মেস্ট কালার" জুলি মারো রচিত ২০১০ সালে ফ্রান্সে প্রকাশিত গ্রাফিক উপন্যাসের উপর ভিত্তি করে নির্মিত হয়েছে, যা পরবর্তীতে ২০১৩ সালে উত্তর আমেরিকায় প্রকাশিত হয়। চলচ্চিত্রটি ২০১৩ টেলুরাইড চলচ্চিত্র উৎসবে উত্তর আমেরিকায় প্রিমিয়ার সঞ্চালন করা হয়। চলচ্চিত্রটি সমালোচকদের প্রশংসা পাওয়ার পাশাপাশি বিভাগে গোল্ডেন গ্লোব পুরস্কারের জন্যে এবং হিসেবে মনোনীত হয়েছে। অনেক সমালোচক একে ২০১৩ সালের শ্রেষ্ঠ চলচ্চিত্র হসেবে ঘোষনা করেন।
আদেল একজন হাইস্কুল পড়ুয়া ছাত্রী, যে তার বান্ধবীদের দ্বারা অনুপ্রাণিত হয় একটি ছেলের প্রতি। একদিন রাস্তা পার হবার সময় নীল রঙ্গিন চুলের পথচারীর প্রতি আদেলের মনযোগ আকর্ষিত হয়। উক্ত ছেলের সাথে যৌন ক্রিয়ার কালে আদেল অতৃপ্ত অনুভব করে এবং তাদের সম্পর্কের অবসান ঘটে। অন্য একদিন তার বান্ধবীর দেয়া বক্তব্যে আদেল তার যৌন পরিচয় নিয়ে দ্বিধা-দন্দের মুখো মুখি হয়। এক রাতে সে তার এক বন্ধুর সাথে সমকামী পানশালায় যাবার পরে অপ্রাশিত অভিজ্ঞতা হয়। এর মাঝে আদেল নীল রঙ চুলের মেয়ের সাথে হয়, যে অন্য সমকামী মেয়েদের মধ্যে আদেলকে তার কাজিন বলে দাবি করে দেয়। মেয়েটির নাম এমা আদেল জানতে পারে, যে ফাইন আর্টের ছাত্রী। তারা একসময় বন্ধুতে পরিণত হয় কিন্তু আদেল এমার মাঝে ভালবাসা খুজে পায়। যা পরে সে অনুধাবন করে ভালবাসার চেয়ে বেশি কিছু। লোকনিন্দা উপেক্ষা সত্ত্বেও আদেল এমার সাথে যৌন সম্পর্কে জড়িয়ে যায়। এমার পরিবার থেকে তাদের স্বাগতম জানানো হয় কিন্তু আদেলের পরিবারে এমা বান্ধবী হিসেবে পরিচিত হয়।
কিছু বছর তারা সুখে বসবাস করে, এর মধ্যে আদেল তার পড়ালেখা শেষ করে শিক্ষকতা পেশা হিসেবে গ্রহন করে এবং বিদ্যালয়ে আদেল শিশুদের শিক্ষা দেয়। বিদ্যালয়ের এক সহকর্মি আদেলের প্রতি তার দুর্বলতা প্রকাশ করে। এক সময় এমার প্রতি হিংসার জের ধরে আদেল তার সহকর্মির সাথে সম্পর্কে জড়িয়ে পরে। এমা সবকিছু পর্যবেক্ষনের পর আদেলকে তার গৃহ থেকে বের করে দেয়।
কিছুদিন পর, তারা একটি ভোজনালয়ের সাক্ষাত করে। আদেল বিভিন্ন উপায়ে এমাকে বুঝানোর চেস্টা করে সে এমাকে এখনো ভালবাসে,এমাকে চায়। আদেল আরো বুঝানোর চেস্টা করে তার এই ভালবাসা, ভালবাসার থেকে বেশি কিছু। কিন্তু এমা আদেলকে জানায় সে আরেক মেয়ের সাথে তার বর্তমান সম্পর্কের কথা যার কারনে তার আর আদেলের সাথে সম্পর্কে জড়ানো সম্ভব না। এমা আরো বলে, আদেল তার সবসময়ের প্রিয় একটি মানুষ। অবশেষে তারা নিজদের জীবনের পথে এগিয়ে যেতে থাকে পরস্পরকে ক্ষমা করে দিয়ে।
চলচিত্রটি অনেক সমালোচকদের দৃষ্টি আকর্ষন করতে সমর্থ হয়। রটেন টম্যাটো ৯০% পয়েন্ট দেয় এবং মেটাক্রিটিক ৮৮%।
বিভিন্ন সমালোচকগণ চলচ্চিত্রকে ২০১৩ সালের শ্রেষ্ঠ চলচ্চিত্র হিসাবে উল্লখ করেছেন।
চলচিত্রটি ২০১৩ কান চলচ্চিত্র উৎসবে পালমে দোর পুরস্কার জিতে নেয় এবং অভিনেত্রী-দ্বয়কে বিশেষ পুরষ্কারে সম্মানিত করা হয়। আরো, গ্রাফিক উপন্যাস থেকে এটিই প্রথম চলচিত্র হিসেবে পালমে দোর জিতে নেয়।
দু’টি আন্তর্জাতিক দলে অংশগ্রহণকারী ক্রিকেটারদের তালিকা
দু’টি আন্তর্জাতিক দলে এ পর্যন্ত ২৬জন ক্রিকেটার আন্তর্জাতিক ক্রিকেটে অংশগ্রহণ করেছেন। ১৪জন টেস্ট ক্রিকেটে, ৯জন একদিনের আন্তর্জাতিকে ও ৪জন টুয়েন্টি২০ আন্তর্জাতিকে দু’টি পৃথক দেশের হয়ে প্রতিনিধিত্ব করেন। তন্মধ্যে কেপলার ওয়েসেলস টেস্ট ক্রিকেটে ও একদিনের আন্তর্জাতিকে দক্ষিণ আফ্রিকা এবং অস্ট্রেলিয়া জাতীয় ক্রিকেট দলের হয়ে খেলেন। এছাড়াও, চারজন খেলোয়াড় টুয়েন্টি২০ আন্তর্জাতিকসহ ক্রিকেটের ভিন্ন ধরনের ক্রীড়ায় দুই দলে খেলেছেন। একইভাবে গ্যাভিন হ্যামিল্টন তার পুরো টেস্ট খেলোয়াড়ী জীবন শুধুমাত্র ইংল্যান্ডের পক্ষে খেললেও ওডিআই এবং টি২০আইয়ের খেলাগুলো স্কটল্যান্ডের পক্ষে খেলেন। রায়ান ক্যাম্পবেল অস্ট্রেলিয়ার পক্ষে ওডিআই খেললেও হংকংয়ের পক্ষে টি২০আই খেলেছেন।
ঊনবিংশ শতকের শেষার্ধ্বে ও বিংশ শতকের প্রথমার্ধ্বে দুই দলের হয়ে খেলায় অংশগ্রহণকারী খেলোয়াড়গণ মূলতঃ এক দেশে জন্মগ্রহণ করেন ও পরবর্তীকালে তাঁদের পরিবার অভিবাসিত হবার প্রেক্ষিতে এ ভিন্ন প্রেক্ষাপট তৈরি হয়েছে। স্পষ্ট কোন নিয়ম-কানুন না থাকায় এ ধরনের ঘটনাগুলো ঘটেছে। সাম্প্রতিককালে বৈধ নাগরিকত্ব প্রাপ্তির মাধ্যমে অন্য দেশের হয়ে খেলার বিষয়টি অলিখিত আইনে পরিণত হয়েছে।
তালিকায় শুধুমাত্র প্রথম-শ্রেণীর ক্রিকেট হিসেবে আন্তর্জাতিক ক্রিকেট কাউন্সিল কর্তৃক স্বীকৃত টেস্ট ম্যাচ, একদিনের আন্তর্জাতিক ও টুয়েন্টি২০ আন্তর্জাতিকের পরিসংখ্যান তুলে ধরা হয়েছে।
১৪জন খেলোয়াড় দু’টি ভিন্ন দেশের হয়ে টেস্ট ক্রিকেট খেলেন।
নয়জন ব্যক্তি দু’টি ভিন্ন ওডিআই দলের হয়ে আন্তর্জাতিক ক্রিকেট খেলেছেন। এ তালিকাটি ২১ জানুয়ারি, ২০১৭ তারিখ পর্যন্ত সঠিক (ওডিআই#৩৮২১)
এ পর্যন্ত পাঁচজন খেলোয়াড় দু’টো পৃথক দেশের হয়ে টুয়েন্টি২০ আন্তর্জাতিকে অংশগ্রহণ করেছেন। পরিসংখ্যান ২২ জানুয়ারি, ২০১৭ তারিখ অনুযায়ী সঠিক। (টি২০আই#৫৮৯)
গ্যাভিন হ্যামিলটন স্কটল্যান্ডের হয়ে ৩৮টি একদিনের আন্তর্জাতিক এবং ১২টি টুয়েন্টি২০ আন্তর্জাতিকে অংশগ্রহণ করেন। পরবর্তীতে তিনি ইংল্যান্ড ক্রিকেট দলের হয়ে একটি টেস্টে অংশগ্রহণ করেছিলেন।
মসৃণ পেশী
মসৃণ পেশী হল অনৈচ্ছিক - ডোরাকাটাহীন পেশী।
রক্তনালিকার গাত্রে, বিশেষ করে মহাধমনী, ধমনী, শিরার টিউনিকা মিডিয়া (Tunica Media) স্তরে। এছাড়াও এটি লসিকা তন্ত্র, মূত্রাশয়(Urinary bladder), [মূত্রথলি], পুরুষ এবং স্ত্রী জনন তন্ত্র, পরিপাক তন্ত্র, শ্বসন তন্ত্র, চোখের সিলিয়ারি পেশী এবং আইরিশ পর্যন্ত বিস্তৃত।গঠনগত এবং কার্যকরী দিক থেকে সকল টিস্যু প্রায় একই রকম।সেই সাথে,বৃক্কের (Kidney)গ্লোমেরুলাসের (Glomerulus) গাত্রে মসৃণ পেশীর ন্যায় টিস্যুকে মেসেঞ্জিয়াল (Messengial)টিস্যু বলে।
Smooth Muscle Condition এমন একটি অবস্থা, যেখানে ভ্রূণশিশুর শরীর পর্যাপ্ত পরিমাণে পরিপাক তন্ত্রের জন্য মসৃণ পেশী তৈরী হয় না।এটি একটি মরণঘাতী সমস্যা।
বয়েড র‌্যাঙ্কিন
উইলিয়াম বয়েড র‌্যাঙ্কিন (; জন্ম: ৫ জুলাই, ১৯৮৪) উত্তর আয়ারল্যান্ডে জন্মগ্রহণকারী আন্তর্জাতিকমানের ক্রিকেটার। তিনি আন্তর্জাতিক ক্রিকেট অঙ্গনে ইংল্যান্ড এবং আয়ারল্যান্ড - উভয় দলের পক্ষেই খেলছেন। ক্রিকেট খেলায় তিনি মূলতঃ ডানহাতি মিডিয়াম ফাস্ট বোলাররূপে নিজ দায়িত্ব পালন করছেন।
দীর্ঘদেহী র‌্যাঙ্কিনের উচ্চতা ৬ ফুট ৮ ইঞ্চি। ফলে বোলিংয়ের তিনি ইপ্সিত বাউন্সিং প্রদান করতে পারেন। এক সাক্ষাৎকারে এ প্রসঙ্গে তিনি তার আদর্শ হিসেবে কার্টলি অ্যামব্রোস এবং গ্লেন ম্যাকগ্রা’র নাম উচ্চারণ করেন। হার্পার অ্যাডামস ইউনিভার্সিটি কলেজ থেকে কৃষি বিষয়ে পড়াশোনা করেন। এ সময়েই তিনি তার ব্যাটিং নৈপুণ্য প্রদর্শনের জন্য কাজ করে যান।
ক্যারিবীয় অঞ্চলে অনুষ্ঠিত ২০০৭ সালের ক্রিকেট বিশ্বকাপে র‌্যাঙ্কিন সফলভাবে কাটান। প্রতিযোগিতায তিনি আয়ারল্যান্ডের সর্বোচ্চ উইকেট সংগ্রহকারীর ভূমিকায় অবতীর্ণ হয়েছিলেন তিনি। ৯ খেলায় ২৯.৬৭ স্ট্রাইক রেটে ২৭ রান গড়ে ১২ উইকেট লাভ করেন। আয়ারল্যান্ডের দ্বিতীয় খেলায় র‌্যাঙ্কিনের চমকপ্রদ পরিসংখ্যান (৩/৩২) করায় পাকিস্তান ১৩২ রানে অল-আউট হয় ও তার দল জয়লাভ করে যা বড় ধরনের অঘটন ঘটায়। এ বিজয়ের ফলে আয়ারল্যান্ড দল পরবর্তী রাউন্ডে উত্তীর্ণ হয়। কিন্তু ফিবুলায় ফাটল ধরায় ভারত ও দক্ষিণ আফ্রিকার বিপক্ষে তিনি মাঠে নামতে পারেননি ও তার দল পরাজিত হয়।
বিশ্বকাপের পর আগস্ট, ২০০৮ সালে র‌্যাঙ্কিন আয়ারল্যান্ডের হয়ে প্রথম অংশগ্রহণ করেন। ওয়ারউইকশায়ারে যোগদানের পূর্বে তিনি কেনিয়ার বিপক্ষে ৩ ম্যাচের সিরিজের প্রথম দুইটি খেলায় অংশ নেন। প্রথম খেলায় তিনি ২৬ রানের বিনিময়ে ২ উইকেট নেন ও ৩৩ রানে জয়লাভ করে তার দল। আয়ারল্যান্ড ৮ ওভার ব্যাটিং করা অবস্থায় বৃষ্টিজনিত কারণে তিনি দ্বিতীয় খেলায় বোলিং করতে পারেননি। অক্টোবর, ২০০৮ সালে র‌্যাঙ্কিন আন্তঃমহাদেশীয় কাপে নামিবিয়ার বিপক্ষে খেলেন। খেলায় তার বোলিং পরিসংখ্যান ছিল ৭/৭২; যাতে তিনি দ্বিতীয় ইনিংসে ৫/৩৯ নেন ও তার দল আট রানের ব্যবধানে পরাজিত করে। এ খেলায় তিনি তার প্রথম-শ্রেণীর ক্রিকেটে প্রথম পাঁচ-উইকেট লাভ করেন। প্রতিযোগিতার চূড়ান্ত খেলায় নামিবিয়ার বিরুদ্ধে আয়ারল্যান্ড ৯ উইকেটে জয়ী হয় যাতে তার অংশগ্রহণ ছিল ৬/২০৭।
আগস্ট, ২০১২ সালে র‌্যাঙ্কিং আয়ারল্যান্ডে পক্ষে না খেলার ঘোষণা দেন। এর বিপরীতে তিনি ইংল্যান্ড দলের হয়ে একদিনের খেলায় অংশগ্রহণের আশাবাদ ব্যক্ত করেন। অতঃপর ২৫ জুন, ২০১৩ তারিখে সফরকারী নিউজিল্যান্ডের বিপক্ষে ইংল্যান্ডের হয়ে টুয়েন্টি২০ আন্তর্জাতিকে অভিষেক ঘটে তার। পরবর্তীতে ২০১৩-১৪ মৌসুমে অস্ট্রেলিয়া সফরে অ্যাশেজ সিরিজে অংশগ্রহণের জন্য তার নামও অন্তর্ভুক্ত হয়। ৩ জানুয়ারি, ২০১৪ তারিখে অ্যাশেজের ৫ম টেস্টে অভিষেক ঘটে র‌্যাঙ্কিনের। টেস্টের ২য় ইনিংসে পিটার সিডল জনি বেয়ারস্টোকে কট দিলে তিনি তার প্রথম টেস্ট উইকেট লাভ করেন।
২০০৭ সালের ইংরেজ ক্রিকেট মৌসুমে ডার্বিশায়ার কর্তৃপক্ষ তার সাথে চুক্তি নবায়ণ করে। কিন্তু আঘাতজনিত কারণে তিনি অল্প কয়েকটি খেলায় অংশ নেন। তিনি মাত্র তিনিট প্রথম-শ্রেণীর ক্রিকেট খেলায় অংশগ্রহণ করে ২৯.২০ রান গড়ে ১০ উইকেট লাভ করেছিলেন। তন্মধ্যে ৪/৪১ নেন তার পূর্বতন ক্লাব মিডলসেক্সের বিপক্ষে এবং ঐ খেলাতেই তিনি তার সেরা ৮/১২১ করেন। এছাড়াও তিনি পাঁচটি একদিনের ক্রিকেটে সর্বমোট ৪ উইকেট নেন যাতে তার সেরা পরিসংখ্যান ছিল ২/৫৬।
লঘুমস্তিষ্ক
সেরিবেলাম বহিঃস্থ গ্রে ম্যাটার এবং অন্তঃস্থ হোয়াইট ম্যাটার দ্বারা নির্মিত। গাঠনিকভাবে সেরিবেলামকে প্রাথমিক ভাঁজ(Primary Fissure) দ্বারা সম্মুখ লোব(Anterior Lobe),পশ্চাৎ লোব(Posterior Lobe) এবং ফ্লোক্যুলোনোডুলার লোব (Flocullonodular Lobe) এ তিনভাগে ভাগ করা যায়। কার্যকরীভাবে একে আর্কিসেরিবেলাম(Archicerebellum)প্যালিওসেরিবেলাম (Paleocerebellum) এ নিওসেরেবেলাম(Neocerebellum) এ তিনভাগে ভাগ করা যায়।
দিনাজপুর জিলা স্কুল
দিনাজপুর জিলা স্কুল দিনাজপুর সহ উত্তরাঞ্চলের জেলার প্রতিটি ছাত্রের একটি স্বপ্নের নাম। এটি দিনাজপুর শহরের সদর হাসপাতাল সংলগ্ন এবং দিনাজপুর পৌরসভার সামনে অবস্থিত।১৮৫৪ সাল থেকে শুরু করে আজ পর্যন্ত স্কুলটি সুনামের সাথে কার্যক্রম চালিয়ে যাচ্ছে। দিনাজপুর জিলা স্কুল বহু ঐতিহ্যের ধারক ও বাহক। দেশে যতগুলা জিলা স্কুল আছে তার মধ্যে শুধুমাত্র দিনাজপুর জিলা স্কুলেই দক্ষিণ পূর্ব এশিয়ার মানচিত্র পাথরের সুচারুকার্যে তৈরি করা হয়েছে। এটি দেশের অন্যতম সেরা বিদ্যালয়।
১৮৪৮ সালে বিজয় চত্রবর্তী নামে এক সমাজসেবক বিদ্যালয়টি প্রতিষ্ঠা করেন। পূর্বে বিদ্যালয়টিতে শুধু প্রাথমিক স্তরের শিক্ষাই দান করা হত। প্রত্যেক জেলায় একটি করে সরকারি বিদ্যালয় থাকা আবশ্যক, ১৮৫৪ সালে জমিদারের পুরাতন কাঁচারীতে সরকারের শিক্ষা সম্প্রসারণ এই নীতির আওতায় মাধ্যমিক পর্যায়ের পাঠদানের কার্যক্রমও শুর হয় এবং জিলা স্কুলের মর্যাদা লাভ করে। ১৮৫২ সালে বিদ্যালয়টি দিনাজপুর শহরের কেন্দ্রস্থলে স্থানান্তরিত করা হয়। এখানে তৃতীয় শ্রেণী থেকে দশম শ্রেণী পর্যন্ত পাঠদান করা হয়।
১৯৯২ সালে উক্ত ভবনটি ভেঙ্গে নতুন দ্বিতল ভবন নির্মিত হয়। বর্তমানে এটি ত্রিতল বিশিষ্ট ভবন। এখানে অন্যান্য তিনটি তিনতলা ভবন রয়েছে। অডিটোরিয়াম ও শহিদ মিনার রয়েছে। তিনটি দরজা রয়েছে।
সাধারণত স্কুলটি দুই শিফটে পাঠ কার্যক্রম পরিচালনা করে থাকে।এখানে ছাত্রদের জন্য ক্যান্টিন ও লাইব্রেরী ছিল। কিন্তু বর্তমানে নেই। নিজস্ব হোস্টেল রয়েছে যেখানে বিশাল বড় খেলার মাঠ আছে।
যে সব খ্যাতনামা ব্যক্তি এই বিদ্যালয়ের ছাত্র ছিলেন, তাদের মধ্যে কয়েকজনের নাম উল্লেখ করা হল:
বিদ্যমান শ্রেণীধাপ
বিদ্যমান শ্রেণীধাপ বা বিদ্যমান শ্রেণীবিন্যাস (ইংরেজিতেঃ Extant taxon) হচ্ছে একটি শব্দ যা সাধারণভাবে taxa (একবচনে, taxon), বোঝাতে জীববিজ্ঞানে ব্যবহৃত হয়, যেমন প্রজাতিসমূহ, গণসমূহ এবং পরিবারসমূহ, যারা এখনও অস্তিত্বশীল, মানে “এখনও জীবিত” যেটি বিলুপ্ত এর বিপরীতার্থক। উদাহরণস্বরূপ, moose হচ্ছে একটি বিদ্যমান প্রজাতি, যখন ডোডো হচ্ছে একটি বিলুপ্ত প্রজাতি। অনুরূপভাবে, cephalopods হিসেবে পরিচিত molluscs গ্রুপে, ১৯৮৭ সনের হিসাব অনুসারে অনুমানিক ৬৫০ বিদ্যমান প্রজাতি এবং ৭৫০০ বিলুপ্ত প্রজাতি ছিল।.
মাটা মাটা
মাটা মাটা, মাটা-মাটা, বা মাটামাটা ("Chelus fimbriata") হচ্ছে দক্ষিণ আমেরিকায় দেখতে পাওয়া যাওয়া একটি স্বাদুজলের কচ্ছপ। প্রাথমিকভাবে এটি আমাজন এবং ওরিনোকো বেসিনে পাওয়া যায়। এটি চেলুস (Chelus) গণের একমাত্র বিদ্যমান প্রজাতি।
মাটা মাটা প্রথম বর্ণনা করেন ফরাসি প্রকৃতিবিদ পিয়েরে বেরিরি ১৭৪১ সালে "Large land turtle with spiky and ridged scales" (অনুবাদে) হিসেবে। এটিকে জার্মান প্রকৃতিবিদ জোহান গট্টলিব স্নেইডার ১৭৮৩ সালে প্রথম "Testudo fimbriata" হিসেবে শ্রেণীকরণ করেন। গত দুশ বছরে এখন পর্যন্ত ১৪ বার কচ্ছপটির নাম পরিবর্তন করা হয়েছে। সর্বশেষ ১৯৯২ সালে এর বৈজ্ঞানিক নামকরণ করা হয় Chelus fimbriata।
মাটা মাটা উত্তর বলিভিয়া, পূর্ব পেরু, ইকুয়েডর, পূর্ব কলম্বিয়া, ভেনিজুয়েলা, গায়ানা এবং ব্রাজিলের উত্তর ও মধ্যাঞ্চলের হালকা গতিশীল, কালোজলের স্রোত, বদ্ধ জলাশয়, জলাভূমি ও বিলে বাস করে। মাটা মাটা নির্দিষ্টভাবেই জলজ প্রজাতি কিন্তু অল্প পানিতে নিজের শরীরটা ডুবিয়ে, নাকটা উঁচু করে বাতাসের অক্সিজেন নিতে পছন্দ করে।
বাংলাদেশ ও নেদারল্যান্ডসের মধ্যকার একদিনের আন্তর্জাতিক ক্রিকেট ম্যাচের তালিকা
বাংলাদেশ এবং নেদারল্যান্ডস ক্রিকেট দল একে অপরের বিরুদ্ধে ২০১০ সাল থেকে ওডিআই ম্যাচ খেলে আসছে। এই দুইটি দল এই পর্যন্ত ২বার মুখোমুখি হয়েছে, যার মধ্যে বাংলাদেশ জিতেছে ১টি ম্যাচ এবং নেদারল্যান্ডস জিতেছে ১টি ম্যাচ।
পিয়েরে বেরিরি
পিয়েরে বেরিরি (ফরাসি ভাসায়ঃ Pierre Barrère) (১৬৯০, – ১৭৫৫, পারপিগনান) ছিলেন একজন ফরাসি ডাক্তার এবং ।
পিয়েরে বেরিরি পারপিগনানে ১৭৭১ সাল থেকে অনুশীলন করেন। ১৭৭২ সালে তিনি সায়েনের উদ্দেশ্যে যাত্রা করেন। সায়ানে তিনি পাঁচ বছর অবস্থান করেন। পারপিগনানে ফিরে এসে তিনি বিশ্ববিদ্যালয়ে উদ্ভিদবিজ্ঞানের অধ্যাপক এবং সামরিক হাসপাতালে চিকিৎসক হন।
বেরিরি গায়ানাতে তার প্রত্যক্ষণের উপর নির্ভর করে দুটি বই প্রকাশ করেন। সেগুলো ছিল "Essai sur l'histoire naturelle de la France équinoxiale, ou Dénombrement des plantes, des animaux et des minéraux qui se trouvent dans l'isle de Cayenne, les isles de Remire, sur les côtes de la mer et dans le continent de la Guyane" (1741)and "Nouvelle Relation de la France équinoxiale, contenant la description des côtes de la Guiane, de l'île de Cayenne, le commerce de cette colonie, les divers changements arrivés dans ce pays, et les mœurs et coutumes des différents peuples sauvages qui l'habitent ; avec les figures dessinées sur les lieux" (1743).
Michael Walters (2003). "A Concise History of Ornithology". Yale University Press (New Haven, Connecticut) 255 p. 
Translated from French Wikipedia
স্টর্মের মানিকজোড়
স্টর্মের মানিকজোড় (বৈজ্ঞানিক নাম: "Ciconia stormi") হচ্ছে মধ্যম আকারের মানিকজোড় যাদেরকে মালয়েশিয়া, ইন্দোনেশিয়া ও দক্ষিণ থাইল্যান্ডের নিন্ম জলাভূমিতে দেখা যায়। এটিকে মানিকজোড়ের ভেতরে দুর্লভতম হিসেবে বিবেচনা করা হয় এবং অনুমান করা হয় যে মাত্র ৫০০ এর কম বুনো অবস্থায় এরা তাদের ভৌগোলিক এলাকায় টিকে আছে। প্রাথমিকভাবে অরণ্যবিনাশের কারণে নিজ আবাসভূমিতে এদের সংখ্যা ক্রমাগত কমছে।
স্টর্মের মানিকজোড় হচ্ছে সাদা ও কালো পাখনা, লাল ঠোঁট, কমলা মুখ ও ত্বক, লাল পা এবং হলুদ কাক্ষিক ত্বকের একটি বড়, আনুমানিক লম্বা, মানিকজোড়। ছেলে এবং মেয়েপাখি দেখতে অভিন্ন। অল্পবয়স্ক পাখির ফ্যাকাশে পাখনা এবং ত্বক খালি থাকে।
মোনাজাত উদ্দিন
মোনাজাত উদ্দিন (জন্ম: ১৮ জানুয়ারি, ১৯৪৫ - মৃত্যু:২৯ ডিসেম্বর, ১৯৯৫) বাংলাদেশের একজন সাংবাদিক। আশির দশকে বাংলাদেশে তিনি মফস্বল সাংবাদিকতার পথিকৃৎ "চারণ সাংবাদিক" হিসেবে জনপ্রিয়তা লাভ করেন। দৈনিক সংবাদে "পথ থেকে পথে" ধারাবাহিক রিপোর্টের জন্য খ্যাতি লাভ করেন। সাংবাদিকতায় অবদানের জন্য তিনি ১৯৯৭ সালে মরনোত্তর একুশে পদক লাভ করেন।
মোনাজাত ১৯৪৫ সালের ১৮ জানুয়ারী রংপুরের গঙ্গাচড়া উপজেলার মর্ণেয়া ইউনিয়নের এক গ্রামে জন্ম গ্রহণ করেন।
১৯৬৬ সালে তিনি দৈনিক আজাদ পত্রিকা দিয়ে সাংবাদিকতা শুরু করেন। এরপর নিজের প্রকাশনায় দৈনিক রংপুর প্রকাশিত হয়। এছাড়া পূর্বদেশ, সংবাদ (১৯৭৬) ২০ বছর কাজ করেন। ১৯৯৫ সালে তিনি সংবাদ ছেড়ে জনকন্ঠ পত্রিকায় যোগদান করেন।
তার উল্লেখযোগ্য লেখাগুলো হলো "সংবাদের নেপথ্য", "পথ থেকে পথে", "কানসোনার মুখ", "নিজস্ব রিপোর্ট", "অনুসন্ধানী প্রতিবেদন", "কাগজে মানুষেরা" ও "নরনারী"। তার রচিত একমাত্র নাটক "রাজা কাহিনী"।
সাংবাদিক মোনাজাত উদ্দিন নাসিমা আক্তার ইতির সঙ্গে ১৯৭০ সালের ১৪ ডিসেম্বর বিয়ে করেন। এই দম্পতির দুই মেয়ে ও এক ছেলে। বড় কণ্যা মাহফুজা মাহমুদ চৈতি ও ফেরদৌস সিঁথি পেশায় চিকিৎসক। তার ছেলে আবু ওবায়েদ জাফর সাদিক সুবর্ণ বুয়েটের শিক্ষার্থী ছিলেন। সে তৃতীয় বর্ষের ছাত্র থাকাবস্থায় ১৯৯৭ সালে আত্মহত্যা করে।
মোনাজাত উদ্দীন সংবাদ সংগ্রহ করতে গিয়ে ২৯ ডিসেম্বর ১৯৯৫ সালে যমুনা নদীতে ড্রেজিং পয়েন্টের ছবি তুলতে গিয়ে আকস্মিকভাবে পড়ে পানিতে ডুবে মারা যান।
মোনাজাত উদ্দিন ১৯৮৪ সালে "সাংবাদিক জহুর হোসেন চৌধুরী স্মৃতি পদক", দৈনিক সংবাদে প্রকাশিত "মানুষ ও সমাজ" প্রতিবেদনের জন্য বাংলা ১৩৯৩ সালে ফিলিপস্ পুরস্কার, ১৯৮৭ সালে বাংলাদেশ ইন্সটিটিউট অফ ডিপ্লোমা ইঞ্জিনিয়ার্স পুরস্কার, ১৯৯৫ সালে অশোকা ফেলোশিপ লাভ করেন। ১৯৯৭ সালে তিনি রাষ্ট্রীয় সর্বোচ্চ পদক একুশে পদক লাভ করেন।
কিম ইল-সাং
কিম ইল-সাং () (জন্ম- ১৫ এপ্রিল ১৯১২- মৃত্যু ৮ জুলাই ১৯৯৪) ছিলেন গণতান্ত্রিক গণপ্রজাতন্ত্রী কোরিয়ার সাবেক নেতা। তিন দেশটিকে এর প্রতিষ্ঠার শুরু থেকে মৃত্যুর আগ পর্যন্ত নেতৃত্ব দিয়েছিলেন। তিনি উত্তর কোরিয়ার প্রধানমন্ত্রী ছিলেন ১৯৪৮ সাল থেকে ১৯৭২ সাল এবং ১৯৭২ সাল থেকে মৃত্যুর আগ পর্যন্ত উত্তর কোরিয়ার প্রথম রাষ্ট্রপতি ছিলেন। তিনি কোরীয় ওয়ার্কার্স পার্টিরও নেতা ছিলেন ১৯৪৯ থেকে ১৯৯৪ পর্যন্ত। তিনি ১৯৫০ সালে সমগ্র উপদ্বীপ অধিকারে আনার উদ্দেশ্যে দক্ষিণ কোরিয়ায় হস্তক্ষেপ করেন কিন্তু পরে জাতিসংঘের হস্তক্ষেপের ফলে যাতে তিনি সফল হতে পারেননা। মাঝে মাঝে কোরীয় গৃহযুদ্ধ নামে পরিচিত কোরীয় যুদ্ধ, তিন বছর চলার পর একটি যুদ্ধবিরতি চুক্তি স্বাক্ষরের মাধ্যমে ২৫ লাখ বেসামরিক মানুষের ক্ষয়ক্ষতির পর ২৭ জুলাই ১৯৫৩-তে শেষ হয়। কিন্তু কৌশলগত দিক থেকে আজও যার সমাপ্ত হয়নি বলে ধরা হয়।
উত্তর কোরিয়ার রাষ্ট্রপ্রধান হিসেবে তার অধিকার প্রয়োগ অনেক সময়-ই স্বৈরাচার হিসেবে বর্ণিত হয়, তিনি সর্বব্যাপী নিজেকে আর্চনীয় ব্যক্তি হিসেবে প্রতিষ্ঠা করেন। তার দায়িত্ব পালনের সময়, ৬ জন দক্ষিণ কোরীয় রাষ্ট্রপতি, ৭ জন সোভিয়েত রাষ্ট্রনায়ক, ১০ জন মার্কিন রাষ্ট্রপতি, ১০ জন ব্রিটিশ প্রধানমন্ত্রী, ২১ জন জাপানী প্রধানমন্ত্রী রাষ্ট্রক্ষমতায় পালাবদল করে দায়িত্ব পালন করেছে। তার মৃত্যুর পর ১৯৯৪ সালে আনুষ্ঠানিকভাবে তার জ্যেষ্ঠ পুত্র দায়িত্ব গ্রহণ করে। উত্তর কোরীয় সরকার কিম ইল সাংকে মৃত্যুর পর “মহান নেতা” ( "ওয়িডিহেং" "সোরিয়াং") হিসেবে ঘোষণা করে এবং ৫ সেপ্টেম্বর ১৯৯৮-এ তাকে উত্তর কোরিয়ার সংবিধানে প্রজাতন্ত্রের শাশ্বত রাষ্ট্রপতি হিসবে ভূষিত করা হয়। তার জন্মদিন অর্থাৎ ১৫-ই এপ্রিল দেশটিতে সাধারণ ছুটি এবং এই দিবসটির নামকরণ করা হয় সূর্যের দিন। দিবসটি নানাভাবে পালন করা হয়।
২০১০ সাফ মহিলা চ্যাম্পিয়নশিপ
২০১০ সাফ মহিলা চ্যাম্পিয়ন বাংলাদেশে ১২ ডিসেম্বর ২০১০ থেকে ২৩ ডিসেম্বর ২০১০ তারিখ পর্যন্ত অনুষ্ঠিত হয়। এটি সাফ মহিলা চ্যাম্পিয়নশিপের প্রথম আসর ছিল। একই সাথে টুর্নামেন্টটিকে ২০১০ দক্ষিণ এশীয় গেমসে মহিলাদের ফুটবল ইভেন্ট হিসেবে গণ্য করা হয়েছিল।
আদেল এগ্জা‌রকপুলোস
আদেল এগ্জা‌রকপুলোস (জন্ম ২২শে নভেম্বর, ১৯৯৩) একজন ফরাসী অভিনেত্রী এবং ২০১৩ সালে সর্ব কনিষ্ঠ অভিনয় শিল্পী হিসেবে পাল্ম দর পুরস্কার জিতেন।
আদেল এগ্জা‌রকপুলোস ফ্রান্সে বেড়ে উঠেন। তার পিতা দিদিয়ে এগ্জা‌রকপুলোস একজন গিটার শিক্ষক এবং তার মা মারিয়ান নিকেত একজন নার্স। তার পিতামহ ছিলেন গ্রিসের অধিবাসী।
আদেল এগ্জা‌রকপুলোসের লাজুক মুখাবয়বের কারণে ৯ বছর বয়সে তার পিতামাতা তাকে অভিনয় কেন্দ্রে পাঠাতে শুরু করেন। ২০০৫ সালে তার অভিনীত "মার্থা" মুক্তি পাবার পূর্ব পর্যন্ত অভিনয় শিক্ষা গ্রহণ করতে থাকেন। ২০০৬ সালে আদে্‌ল টেলিভিশন ক্যারিয়ার শুরু করেন।
২০০৮ সালে লেজঁফঁ দ্য টিম্পেলব্যাক চলচ্চিত্রে অভিনয় করেন। ব্লু ইজ দ্য ওয়ার্মেস্ট কালার (২০১৩) অভিনয়ের পূর্বে আদে্‌ল দি রাউন্ড আপ (২০১০), টার্ক হেড (২০১০), চেজ্‌ জিনো (২০১১) এবং আই ইউজ টু বি ডার্কার (২০১৩) প্রভৃতি চলচ্চিত্রে অভিনয় করেন। "ব্লু ইজ দ্য ওয়ার্মেস্ট কালার" ২০১৩ সালে পাল্ম দর পুরস্কার জিতে, সাথে আদেল এগ্জা‌রকপুলোস ও লেয়া সেদু সেরা অভিনেত্রী নির্বাচিত হন।
মারুয়ান ফেলাইনি
মারুয়ান ফেলাইনি-বাক্কিউই (; জন্ম ২২ নভেম্বর ১৯৮৭), যিনি মারুয়ান ফেলাইনি নামে পরিচিত , একজন বেলজিয়াম ফুটবলার যিনি ইংলিশ ক্লাব ম্যানচেস্টার ইউনাইটেড এবং বেলজিয়াম জাতীয় দলের হয়ে খেলেন।
মরোক্কান পিতামাতার ঘরে জন্মানো ফেলাইনি বিভিন্ন ক্লাবের হয়ে যুবদলে খেলেন। বেলজিয়ান ক্লাব স্ট্যান্ডার্ড লীগের হয়ে প্রথম ডিভিশন ও ইবোনি শু শিরোপা জেতার পর, ইংলিশ ক্লাব এভারটন তাঁকে তাদের দলে নেয়। তিনি ২০০৮-০৯ মৌসুমে এভারটনের সেরা তরুণ খেলোয়াড় নির্বাচিত হন।
এভারটনে ৫ বছর কাটানোর পর, ২০১৩ সালের সেপ্টেম্বর মাসে, ইংলিশ জায়ান্ট ম্যানচেস্টার ইউনাইটেড £২৭.৫ মিলিয়ন ইউরোর বিনিময়ে তাঁকে এভারটন থেকে তাদের দলে নিয়ে আসে।
"(২০১৩ সালের ৩০শে ডিসেম্বরে সংশোধিত)"
আল-জামিয়াতুল আহলিয়া দারুল উলুম মুঈনুল ইসলাম
আল-জামিয়াতুল আহলিয়া দারুল উলূম মুঈনুল ইসলাম, বা হাটহাজারী মাদ্রাসা বাংলাদেশের একটি কওমী শিক্ষা প্রতিষ্ঠান; যা বাংলাদেশের বন্দর নগরী চট্টগ্রামের হাটহাজারী উপজেলায় অবস্থিত। বাংলাদেশের সর্ববৃহৎ ও সর্বপ্রাচীন এ শিক্ষাপ্রতিষ্ঠানটি প্রতিষ্ঠিত হয় ১৮৯৬ সালে (হিজরী ১৩১০ সনে)। এই শিক্ষা প্রতিষ্ঠানটি দারুল উলুম দেওবন্দের পাঠ্যসূচী দ্বারা শিক্ষাক্রম প্রবর্তন করে। এই শিক্ষা প্রতিষ্ঠানটি ভারতীয় উপমহাদেশে ইসলাম শিক্ষার অন্যতম একটি প্রতিষ্ঠান।
২০০৯ সালের এশীয় গবেষণার জাতীয় ব্যুরোর প্রতিবেদন অনুযায়ীঃ
"তার অসাধারণ দেওবন্দী প্রশংসাপত্র দিয়ে, অ্যাকাডেমিক মানদণ্ড ও খ্যাতির ক্ষেত্রে উপমহাদেশের শীর্ষ দশটি মাদ্রাসার মধ্যে হাটহাজারী মাদ্রাসা স্থান পায়।"
ভারতীয় উপমহাদেশের দ্বিতীয় বৃহত্তম ইসলামী বিশ্ববিদ্যালয়, আল-জামিয়াতুল আহলিয়া দারুল উলূম মুঈনুল ইসলাম হাটহাজারি মাদরাসা ১৮৯৬ সালে একটি অস্থায়ী ঠিকানায় প্রতিষ্ঠালাভ করে। পরবর্তীতে ১৯০১ সালে এই শিক্ষা প্রতিষ্ঠানটি বাংলাদেশের বন্দর নগরী চট্টগ্রামের হাটহাজারী উপজেলার বর্তমান ঠিকানায় স্থানান্তরিত হয়। এই প্রতিষ্ঠানটি এ অঞ্চল তথা সমগ্র বাংলাদেশে ইসলামী শিক্ষা ও ইসলামী শিক্ষাবিপ্লবের সূত্রপাত ঘটায়। শিক্ষাক্ষেত্রে ইংরেজদের অাগ্রাসনের ফলে এ অঞ্চলের তৎকালীন সংস্কৃতি ও সামাজিক অবস্থা ইসলামী চিন্তাচেতনা ও মুসলিম আকিদা'র পরিপন্থি ছিল। মুসলমানদের ধর্মীয় শিক্ষা ও সংস্কৃতি সংরক্ষণ, সামাজিক জীবনে বৃদ্ধিপ্রাপ্ত শিরক-বিদআত এবং মুসলিম সমাজকে বিদেশী সংস্কৃতির আগ্রাসন থেকে ফিরিয়ে আনার লক্ষ্যে, ১৮৬৬ সালে ঐতিহ্যবাহী ইসলামী শিক্ষাকেন্দ্র দারুল উলুম দেওবন্দ প্রতিষ্ঠিত হয়।
এই একই লক্ষ্যে, তার চিন্তা-চেতনা ও মূলনীতির অনুসরণে বন্দর নগরীর কিছু বিখ্যাত উলামা বিদেশী সংস্কৃতি এবং শিরক-বিদআত এর কবল থেকে মুসলিম সমাজকে রক্ষার উদ্দেশ্যে আল-জামিয়াতুল আহলিয়া দারুল উলূম মুঈনুল ইসলাম-হাটহাজারি মাদরাসা স্থাপনের সিদ্ধান্ত গ্রহণ করেন। এই সিদ্ধান্তটি কার্যকরের জন্য হাকিমুল উম্মাত মাওলানা আশরাফ আলী থানবী রহ. এর আদেশানুসারে তার প্রিয় অনুসারী ও ছাত্র শাইখুল ইসলাম মাওলানা হাবিবুল্লাহ রহ. এবং তার সাথে মাওলানা আব্দুল ওয়াহেদ, মাওলানা সুফী আজিজুর রহমান এবং মাওলানা আব্দুল হামিদ রহ. এই মাদ্রাসাটি প্রতিষ্ঠা করেন।
শাইখুল ইসলাম মাওলানা হাবিবুল্লাহ রহ. কর্তৃক ১৮৯৬ সালে প্রতিষ্ঠার পর থেকে এ পর্যন্ত আল-জামিয়াতুল আহলিয়া দারুল উলূম মুঈনুল ইসলাম-হাটহাজারি মাদরাসা ১২৩ বছরের সুদীর্ঘ সোনালীপথ অতিক্রম করে এসেছে। মুসলিম উম্মাহের স্বার্থে এই প্রতিষ্ঠানটি এখনো সংগ্রাম করে যাচ্ছে। হাটহাজির মাদরাসা–কে কেন্দ্র করে এই অঞ্চলে বহু মাদ্রাসা, মক্তব, মসজিদ, ইসলামিক সেন্টার ও খানকাহ প্রতিষ্ঠিত হয়েছে।
শিক্ষাসেবা ও জাতীয়-সামাজিক পর্যায়ে অবদানের ফলে হাটহাজারী মাদ্রাসা “বিতর্কহীন ভাবে এই দেশের সবচেয়ে বিখ্যাত মাদ্রাসায়” পরিণত হয়েছে।"
মাদ্রাসাটি বাংলাদেশের প্রধান তিনটি বৃহত্তম মাদ্রাসার মধ্যে অন্যতম। অন্য দুইটি মাদ্রাসা হল পটিয়ার আল-জামিয়াতুল ইসলামীয়া পটিয়া এবং জামিয়া আরবিয়া জীরি। এর সব কয়টি মাদ্রাসা বাংলাদেশের বন্দর নগরী চট্টগ্রামে অবস্থিত। এই তিনটি মাদ্রাসা একযোগে বাংলাদেশের ৭,০০০ এর অধিক ছোট ইসলামিক বিদ্যালয় ও মাদ্রাসা নিয়ন্ত্রণ করে থাকে। এই তিনটি বৃহৎ মাদ্রাসা প্রায় একই পরিচালনা পর্ষদের অধীনে।
আল-জামিয়াতুল আহলিয়া দারুল উলূম মুঈনুল ইসলাম-হাটহাজির মাদরাসার প্রকাশনা বিভাগ নিম্নের ম্যাগাজিন গুলো প্রকাশ করে থাকে:
রহ.
রহ.
দা.বা.
দা.বা.
দা.বা.
ইসলামাবাদী রহ.
রহ.সহ প্রমুখ আলেমে দ্বীন।
১৯৭৫ এএফসি মহিলা চ্যাম্পিয়নশিপ
১৯৭৫ এএফসি মহিলা চ্যাম্পিয়নশিপ ছিল এএফসি মহিলা চ্যাম্পিয়নশিপের প্রথম আসর। এটি হংকংয়ে ১৯৭৫ সালে ২৫ আগস্ট থেকে ৩ সেপ্টেম্বর পর্যন্ত অনুষ্ঠিত হয়। অংশগ্রহণকারী দলগুলি ছিল নিউজিল্যান্ড, থাইল্যান্ড, অস্ট্রেলিয়া, হংকং, সিঙ্গাপুর, মালয়েশিয়া। টুর্নামেন্টে থাইল্যান্ড বিরুদ্ধে ফাইনালে নিউজিল্যান্ড বিজয়ী হয়েছিল।
দেং জিয়াওপিং
দেং জিয়াওপিং (Pinyin: "Dèng Xiǎopíng"; ; ২২ আগস্ট ১৯০৪ – ১৯ ফেব্রুয়ারি ১৯৯৭) ছিলেন গণচীনের একজন রাজনীতিবিদ এবং সংস্কারবাদী নেতা, যিনি মাওয়ের মৃত্যুর পর তার দেশকে বাজার অর্থনীতির দিকে চালিত করেছিলেন।
দেং জিয়াওপিংয়ের জন্ম সিছুয়ান প্রদেশের কোয়াংআন কাউন্টিতে। ১৯২০ সালে তিনি ফ্রান্সে যান রোজগার-অধ্যয়ন কর্মসূচির অধীনে। তিনি ১৯২২ সালে কমিউনিস্ট যুবলীগে এবং ১৯২৪ সালে চীনের কমিউনিস্ট পার্টিতে যোগ দেন। ১৯২৭ সালে এবং পরবর্তী বছরগুলোতে তিনি ধারাবাহিকভাবে চীনের শ্রমিক-কৃষকের লাল ফৌজের সামরিক কমিশার, লাল ফৌজের রাজনৈতিক দপ্তরের সহকারী পরিচালক এবং পার্টি কেন্দ্রীয় কমিটির মহাসচিব পদের দায়িত্ব পালন করেন। তিনি লং মার্চে অংশগ্রহণ করেন। ১৯৩৭ সাল থেকে শুরু করে, তিনি অষ্টম রুট সেনাবাহিনীর ১২৯তম ডিভিশনের রাজনৈতিক কমিশার এবং পার্টি কেন্দ্রীয় কমিটির সানসী-হোপেই-শানতুং-হুনান ব্যুরোর সম্পাদক ছিলেন। ১৯৪৫ সাল থেকে তিনি দ্বিতীয় ফিল্ড সেনাবাহিনীর রাজনৈতিক কমিশার এবং পার্টি কেন্দ্রীয় কমিটির মধ্য সমভূমি ব্যুরোর সম্পাদকের দায়িত্ব পালন করেন। ১৯৪৯ সালের পর, তিনি পার্টি কেন্দ্রীয় কমিটির দক্ষিণ-পশ্চিম ব্যুরোর সম্পাদক, দক্ষিণ-পশ্চিম সামরিক এলাকার রাজনৈতিক কমিশার, পার্টি কেন্দ্রীয় কমিটির মহাসচিব, পার্টি কেন্দ্রীয় কমিটির সংগঠন সংক্রান্ত দপ্তরের পরিচালক, রাষ্ট্রীয় পরিষদের উপ-প্রধানমন্ত্রী, পার্টি কেন্দ্রীয় কমিটির সামরিক কমিশনের সহসভাপতি এবং একই সাথে চীনা গণমুক্তি ফৌজের চিফ অফ জেনারেল স্টাফ, পার্টি কেন্দ্রীয় কমিটির রাজনৈতিক ব্যুরোর স্থায়ী কমিটির সদস্য এবং একই সাথে তার সাধারণ সম্পাদক, পার্টি কেন্দ্রীয় কমিটির সহসভাপতি, চীনা রাজনৈতিক পরামর্শ পরিষদের স্থায়ী কমিটির সদস্য এবং ঐ পরিষদের সভাপতি পদে দায়িত্বশীল ছিলেন।
তৈয়ব শামসুজ্জামান
তৈয়ব শামসুজ্জামান (জন্ম ৩ জানুয়ারি ১৯৭০) একজন বাংলাদেশী ফুটবল রেফারী যিনি ফিফার পূর্ণ আন্তর্জাতিক রেফারী।
শামসুজ্জামান ১৯৯৯ সালে ফিফার রেফারী হল। তিনি এএফসি চ্যাম্পিয়নস লিগ ও ওয়েস্ট এশীয় ফুটবল ফেডারেশন চ্যাম্পিয়নশিপ ছাড়াও, ২০০২, ২০১০, এবং ২০১৪ ফিফা বিশ্বকাপ কোয়ালিফায়ার সময়ে রেফারী হিসেবে দায়িত্ব পালন করেছেন।
ভারতে যৌনতা
ভারতে যৌনতার ইতিহাসে, মানব যৌন আচরণ সময়ের বিভিন্ন আচরণ এবং মতামত দ্বারা প্রভাবিত হয়েছে।
যৌনতার প্রতি ভারতীয় মনোভাবের আপাতভাবে বিদ্যমান অসঙ্গতি ইতিহাসের প্রেক্ষাপটে ব্যাখ্যা করা যেতে পারে। প্রথমত সংস্কৃত সাহিত্যচর্চার মাধ্যমেই ভারত যৌনতার ইতিহাসে অবদান রেখেছে, যেখানে যৌনসঙ্গমকে বিবেচনা করা হয়েছে বিজ্ঞানসম্মত ভাবে; যা নতুন প্রজন্মের যৌন মনোভাবের দর্শন ভিত্তিকতার কেন্দ্রবিন্দু। এটা বেলা যেতে পারে যে, ভারতের শিল্প এবং সাহিত্যের মাধ্যমেই যৌনশিক্ষার প্রবর্তন ঘটেছে। ভারতের প্রায় সব সমাজে, সাধারণ মানুষ এবং শক্তিশালী শাসক গোষ্ঠির মধ্যে যৌনচর্চার পার্থক্য বিদ্যমান ছিলো। ভোগসর্বস্ব জীবনধারায় ক্ষমতাশীল ব্যাক্তিদের এক্ষেত্রে কোনো সাধারণ নৈতিক মনোভাব ছিলো না।
সিন্ধু সভ্যতার দিকে তাকিয়ে বর্তমান ভারতীয় সংস্কৃতির উদ্ভবের রেখাপাত করা যায়, যা প্রায় ৫৫০০ বছর আগেকার প্রাচীন মিশরীয় এবং সুমেরীয় সভ্যতার সাথে সমসাময়িক ছিলো। ঐ সময়কালে, সামাজিক যৌন মনোভাব সম্পর্কে অনেকের অজানা ছিলো। যৌনতা সম্পর্কে সিন্ধু সভ্যতার মধ্যেই প্রজজন প্রথার চর্চা পরিলক্ষিত হয়েছে।
ভারতে পর্নোগ্রাফি পরিবেশন এবং নির্মাণ অবৈধ; তবে ব্যাক্তিগতভাবে এর প্রয়োগ বা ব্যবহার বৈধ। কিন্তু ১৯৭০ দশকের পর থেকে সফ্টকোর চলচ্চিত্রের সাধারণ দৃশ্য। দেবনারী, ফ্যান্টাসি, চ্যাস্টিটি, রয়েল ম্যাগাজিন, ডাফা ৩০২ ইত্যাদি ম্যাগাজিন এখনো ভারতে বিদ্যমান। দৈনিক প্রায় ৫০ মিলিয়ন ভারতীয় পর্ণোগ্রাফি উপভোগ করে থাকে।যৌনতার মধ্যে বাণিজ্য প্রাচীন ভারত থেকে সহ্য এবং নিয়ন্ত্রিত হয়ে আসছে। তবে, আধুনিক সময়ের মধ্যে কলঙ্ক শোষণ ও প্রসারণশীল সংক্রমণের সমস্যার সঙ্গে অনেক দরিদ্র যৌন কর্মীদের ত্যাগ করেছে যেমন, এইডস। অনেক দরিদ্র তমবয়সী নারী গ্রাম থেকে অপহরণ এবং যৌন দাসত্বের জন্যে বিক্রিকৃত হয়।. ভারতীয় যৌন শিল্প নিয়ন্ত্রণের জন্যে কিছু সাম্প্রতিক প্রচেষ্টার গ্রহণ করা হয়েছে।
গোলাম ফারুক
গোলাম ফারুক চৌধুরী (জন্ম: ২৪ জুলাই, ১৯৬২) বাংলাদেশের সাবেক ক্রিকেটার, যিনি আন্তর্জাতিক পর্যায়ের ক্রিকেটে বাংলাদেশ ক্রিকেট দলের হয়ে অংশগ্রহণ করেছেন। তিনি ১৯৮৬ থেকে ১৯৯০ সাল পর্যন্ত পাঁচটি একদিনের আন্তর্জাতিক খেলেছেন। ঢাকায় জন্মগ্রহণকারী গোলাম ফারুক ডানহাতি মিডিয়াম পেসার ও নীচের সারির ব্যাটসম্যানের দায়িত্ব পালন করতেন। ১৯৮০-এর দশকে জাতীয় দলের হয়ে নিয়মিত খেলেছেন তিনি। খেলাধূলার জগতে তিনি তাঁর ডাক নাম সুরু হিসেবে পরিচিত হয়ে আছেন। বর্তমানে তিনি বাংলাদেশ ক্রিকেট বোর্ডে দল নির্বাচক হিসেবে নিজ দায়িত্ব পালন করছেন।
বাংলাদেশের ক্রিকেটের ইতিহাসে প্রথম একদিনের আন্তর্জাতিকে পাকিস্তান ক্রিকেট দলের বিপক্ষে অংশগ্রহণকারী খেলোয়াড়দের মধ্যে তিনিও একজন ছিলেন। কিন্তু, সর্বোচ্চ পর্যায়ের ক্রিকেটে খেলতে নেমে বল হাতে নিয়ে তিনি তেমন সাফল্য পাননি। কিন্তু ব্যাটসম্যান হিসেবে ১৯৮৮ সালে শ্রীলঙ্কার বিপক্ষে তিনি তাঁর সর্বোচ্চ অপরাজিত ২৩* রান করে দলকে তিন অঙ্কের কোঠায় দলকে নিয়ে যেতে সাহায্য করেছিলেন।
বাংলাদেশ ক্রিকেট দলের হয়ে তিনি তিনবার আইসিসি ট্রফি প্রতিযোগিতায় অংশগ্রহণ করেন। কিন্তু তিনি মাত্র চারটি খেলায় অংশ নিয়েছিলেন। ১৯৮২ সালের প্রতিযোগিতায় তিনি কোন খেলায় মাঠে নামেননি। ইংরেজ পরিবেশে সফরকারী দলের হয়ে তিনি মূলতঃ শিক্ষানবিশ হিসেবে অভিজ্ঞতা অর্জনের জন্য যান। ১৯৮৬ সালে ২টি এবং ১৯৯০ সালে আরও দুইটি খেলায় অংশগ্রহণ করেন। সামগ্রীকভাবে তিনি বল হাতে কিছুটা পারঙ্গমতা প্রদর্শন করতে সক্ষম হয়েছেন। ২২.৮০ রান গড়ে ১১৪ রানের বিনিময়ে ৫ উইকেট পান। তন্মধ্যে ২৭ রানের বিনিময়ে ২ উইকেট লাভ ছিল তাঁর সেরা যা ১৯৯০ সালে কানাডার বিপক্ষে ২য় রাউন্ডে জয়লাভ করেছিল বাংলাদেশ দল।
১৯৮৪ সালের জানুয়ারি মাসে ঢাকায় তিনি তাঁর স্মরণীয় সাফল্য লাভ করেন। ১৯৮৪ সালের দক্ষিণ-পূর্ব এশিয়া কাপ প্রতিযোগিতার উদ্বোধনী খেলায় সিঙ্গাপুরের বিরুদ্ধে হ্যাট্রিকসহ ১০ রানের বিনিময়ে ৬ উইকেট লাভ করেন ফারুক।
১৯৮০-এর দশকে ঘরোয়া ক্রিকেটে ধারাবাহিকভাবে ক্রীড়ানৈপুণ্য প্রদর্শন করেছিলেন তিনি। এসময়ে তাঁকে সেরা বাংলাদেশী ক্রিকেটারদের একজনরূপে বিবেচনা করা হতো।
কাজী লেন্দুপ দর্জি
কাজী লেন্দুপ দর্জি () (১১ অক্টোবর ১৯০৪ – ২৮ জুলাই, ২০০৭), অন্য বানানে কাজী লেন্দুপ দর্জি খংসর্পা, ভারতের সাথে পুনঃযুক্ত হওয়ার আগে ১৯৭৪ থেকে ১৯৭৯ সন পর্যন্ত ছিলেন সিকিমের প্রথম মুখ্য মন্ত্রী। তিনি সিকিমে কাজী সাব নামে জনপ্রিয় ছিলেন।
ড্রিম থিয়েটার
ড্রিম থিয়েটার একটি আমেরিকান প্রগ্রেসিভ মেটাল ব্যান্ড যা, ১৯৮৫ সালে ম্যাসাচুসেটসের বার্কলি কলেজ আব মিউজিকে অবস্থানকালে জন পেট্রুচ্চি, জন মিউং এবং মাইক পর্টনয় সহযোগে ম্যাজেস্টি নামে গঠিত হয়। পরবর্তীকালে ব্যান্ডে আরও মনোনিবেশ করার জন্যে তারা তাদের প্রতিষ্ঠানিক শিক্ষা ছেড়ে বেরিয়ে আসে; যে কারণে শেষ পর্যন্ত ড্রিম থিয়েটার এর উৎপত্তি। ২০১১ সালের ২৯শে এপ্রিল, মাইক মানগিনিকে নতুন স্থায়ী ড্রামার হিসাবে ঘোষণা করা হয়।
ড্রিম থিয়েটার তাদের সঙ্গীত কর্মজীবন ধরে, সরাসরি মঞ্চে অনেক অতিথিদের সঙ্গেই প্রদর্শনে অংশ নিয়েছেন। তাদরে মধ্যে আছেন, ডগ পিন্নিক, থেরেজা থমাসন, ডুইজিল জাপা, স্টিভ ভাই, ইউজিন ফ্রাইসেন, জে বেকেনস্টাইন, মইকেল আখেরফিল্ট, ডেভ মাস্টেইন, জো সাট্রিয়ানি, রাসেল এলেন, বার্টন সি. বেল, আর্দ্রিয়ান বেলিও, টনি লেভিন, প্যাট মাসটেলোটো, ব্রুস ডিককিনসন, মাইক প্যাটন, রে এল্ডযার, স্টিভ হোগার্থ, স্টিভ রোখেরি, স্টিভ হই, ব্রুণে গ্রিনওয়ে, Queensrÿche, এবং আরো অনেকে।
১৯৭৭ এএফসি মহিলা চ্যাম্পিয়নশিপ
১৯৭৭ এএফসি মহিলা চ্যাম্পিয়নশিপ ছিল এএফসি মহিলা চ্যাম্পিয়নশিপের দ্বিতীয় আসর। এটি প্রজাতন্ত্রী চীনের তাইপেতে ১৯৭৭ সালে ২ আগস্ট থেকে ১১ আগস্ট পর্যন্ত অনুষ্ঠিত হয়। টুর্নামেন্টে থাইল্যান্ডের বিরুদ্ধে ফাইনালে প্রজাতন্ত্রী চীন বিজয়ী হয়।
মেগাডেথ
মেগাডেথ () একটি মার্কিন হেভি মেটাল ব্যান্ড যার উৎপত্তি ক্যালিফোর্নিয়ার লস এঞ্জেলেসে।
রিচার্ড রাইট (সঙ্গীতজ্ঞ)
রিচার্ড উইলিয়াম রাইট () (জুলাই ২৮, ১৯৪৩ – সেপ্টেম্বর ১৫, ২০০৮) ছিলেন একজন ইংরেজ সঙ্গীতজ্ঞ, সুরকার, গায়ক ও গীতিকার। তিনি প্রোগ্রেসিভ রক ব্যান্ড পিংক ফ্লয়েডের একজন প্রতিষ্ঠাতা সদস্য, কিবোর্ডবাদক এবং গায়ক হিসেবে শুধুমাত্র একটি ব্যতীত সমস্ত অ্যালবামে সঞ্চালন করেছেন, যার মধ্যে, "দ্য পাইপার অ্যাট দ্য গেটস্ অব ডউন" (১৯৬৭), "দ্য ডার্ক সাইড অব দ্য মুন" (১৯৭৩), "উইস ইউ ওয়্যার হেয়ার" (১৯৭৫), "দ্য ডিভিশন বেল" (১৯৯৪) অর্ন্তভূক্ত; এবং তাদের সমস্স সফরে তিনি বাজিয়েছিলেন।
টীকা
উদ্ধৃতিসমূহ
উৎস
সেন্ট ফিলিপস্ হাই স্কুল এণ্ড কলেজ
সেন্ট ফিলিপস্ হাই স্কুল এণ্ড কলেজ বাংলাদেশের দিনাজপুর জেলায় মিশনারীদের দ্বারা পরিচালিত একটি শিক্ষা প্রতিষ্ঠান। ১৯৩০ সালে শিক্ষা প্রতিষ্ঠানটি প্রতিষ্ঠিত হয়। এটি দিনাজপুরের ১মাইল দক্ষিণে জেলাবোর্ড রাস্তার সংলগ্ন পশ্চিমপার্শে কসবা মহল্লায় অবস্থিত।
১৯৩০ সালে রোমান ক্যাথলিক মিশনারীরা মাইনর ইংলিশ স্কুল নামে কসবায় প্রাথমিক শিক্ষা কার্যক্রম শুরু করে। বিদ্যালয়টি পরবর্তীকালে শিশু শ্রেণী থেকে ৬ষ্ঠ শ্রেণী পর্যন্ত পাঠদান শুরু করলেও প্রথমদিকে আদিবাসী শিশুদেরকেই প্রাধান্য দেওয়া হত। ১৯৪৮ সালে সপ্তম শ্রেণী পাঠদান ব্যবস্থা চালু করার পর বিদ্যালয়টি মাধ্যমিক বিদ্যালয় হিসেবে যাত্রা শুরু করে এবং পরবর্তীতে দশম শ্রেণী পর্যন্ত যুক্ত করে ১৯৫১ সালে নাম পরিবর্তন করে “সেণ্ট ফিলিপস্ হাই স্কুল” নামে আত্মপ্রকাশ করে।
বর্তমানে সেন্ট ফিলিপস্ হাই স্কুল এণ্ড কলেজে পাঁচটি শাখা রয়েছে।
বছরের বিভিন্ন সময় বিদ্যালয়টিতে মূলত তিন ধরনের রুটিন অনুসরণ করা হয়: ‘এ’, ‘বি’ ও ‘সি’ রুটিন। এছাড়াও বিদ্যালয় স্কাউট ও গার্লস ইন স্কাউটিং, গ্রন্থাগার, ল্যাবরেটরি এবং কম্পিউটার ল্যাব রয়েছে।
নোভালিশ
'নোভালিশ ছিলেন জর্জ ফিলিপ ফ্রেড্রিক ফ্রেইহার ফণ হার্ডেনবার্গের(মে ২, ১৭৭২ – মার্চ ২৫, ১৮০১) ছদ্ম নাম। তিনি ছিলেন কবি, লেখক, দার্শনিক।
ফিলিপ ফ্রেড্রিক ফ্রেইহার ফণ হার্ডেনবার্গ জন্ম গ্রহণ করেন ১১৭২ সালে, পারিবারিক ধারা জার্মান। শৈশবে বেড়ে উঠেন হার্য পাহাড়ের কাছে পারিবারিক পরিবেশে। চার্চে তার নাম লিপিবদ্ধ আছে জর্জ ফিলিপ ফ্রেড্রিক নামে।
নোভালিশের পিতা ছিলেন একজন ধর্মভীরু এবং চার্চের সক্রিয় সদস্য। তার দ্বিতীয় স্ত্রীর গর্ভে ১১ জন শিশুর জন্ম হয়, তাদের মধ্যে নোভালিশ দ্বিতীয়।
প্রাথমিক দিকে নোভালিশ গৃহ শিক্ষকের কাছে শিক্ষা লাভ করেন এবং পরবর্তী কালে লুথারান গ্রামার স্কুলে স্থানতরিত হন। এখানে তিনি বিশেষ করে প্রাচীন সাহিত্য সম্বন্ধে জ্ঞান লাভ করেন। এসময়ে তিনি তার চাচা উইলহে্‌ম ফ্রেইহার ফণ হার্ডেনবার্গের তত্বাবধনে ছিলেন।
নোভালিশ ১৭৯০ থেকে ১৭৯৪ সাল পর্যন্ত আইন অধ্যয়ন করেন যথাক্রমে যেনা, লিপজিগ এবং ভয়টেনবার্গে। আইনে তিনি চমকপ্রদ ফলাফল করেন। আইন অধ্যয়ন কালে তিনি শিইলারের ইতিহাস ক্লাসে যোগদান করেন। এসময়ে তিনি আরও পরিচিত হন গোটে, হার্ডার এবং জন পলের সাথে।
অক্টোবর ১৭৯৪ সালে, নোভালিশ কাজ করতে থাকেন অগাস্টাস কলেস্টিনের সাথে। যিনি ছিলেন নোভালিশের প্রদর্শক এবং পরবর্তীতে বন্ধুতে রূপান্তরিত হন এবং আরও পরে তার জীবনী লেখক। এই সময়ে নোভালিশ পরিচিত হন সোফি ফণ কুন্‌ এর সাথে। মার্চ ১৫, ১৭৯৫ সালে সোফির বয়স ছিল মাত্র ১৩। পরবর্তিত্র তারা বিবাহ বন্ধনের প্রতিজ্ঞা করেন।
১৭৯৫ থেকে ১৭৯৬ সালের মধ্যবর্তী সময়ে নোভালিশ বিজ্ঞান শিক্ষায় মনোনিবেশ শুরু করেন জোহান গতলিইব ফিতশের কাছে। এখানে তিনি জোহানের দর্শন দ্বারা প্রভাবিত হন এবং জোহানকে পরবর্তী কাজের উৎসাহ প্রদান করেন। যা পরবর্তী সময়ে নোভালিশের "religion of love" এর কাজের সূচনা ধরা হয়। যা পরবর্তীতে রোমাটিক আন্দোলনের ভূমিকা পালন করে।
১৭৯৬ সালে সোফির মৃত্যুতে নোভালিশ মানসিক ভাবে বিপর্যস্ত হন, তখন সোফির বয়স ছিল ১৫। তারা তখনও বিয়েতে আবদ্ধ হননি এমন সময়ে।
নোভালিশের একাধারে জ্ঞান ছিল বিজ্ঞান, আইন, দর্শন, রাজনীতি এবং রাজনৈতিক অর্থনীতিতে। তার পুরো কাজের মূলনীতি ছিল "We are on a mission: we are called upon to educate the earth."। যা তাকে পরবর্তীতে জার্মান রোমান্টিসিজমের একজন গুরুত্বপূর্ণ ব্যক্তিত্ব রূপের প্রতিষ্ঠাতা করে।
বাংলাদেশ মাদ্‌রাসা শিক্ষা বোর্ড
বাংলাদেশ মাদরাসা শিক্ষা বোর্ড বাংলাদেশের মাদরাসা শিক্ষা পরিচালনার জন্য গঠিত বোর্ড। এটি ১৯৭৮ সালের মাদরাসা শিক্ষা অধ্যাদেশবলে স্থাপিত হয়। বাংলাদেশে মাদরাসা শিক্ষার আধুনিকীকরণ ও মানোন্নয়নের লক্ষ্যে এর কার্যক্রম পরিচালিত হয়। বাংলাদেশ সরকারের শিক্ষা মন্ত্রণালয়ের মাধ্যমিক ও উচ্চ শিক্ষা অধিদপ্তর দেশের সকল মাদরাসা পরিচালনা করে। একজন অধ্যক্ষের প্রত্যক্ষ তত্ত্বাবধানে উপাধ্যক্ষের সহযোগিতায় যাবতীয় একাডেমিক, প্রশাসনিক ও উন্নয়নমূলক কর্মকাণ্ড পরিচালিত হয়।
নুয়ান প্রদীপ
নুয়ান প্রদীপ (; জন্ম: ১৯ অক্টোবর ১৯৮৬) শ্রীলঙ্কার একজন ক্রিকেট খেলোয়াড়। তাঁর পুরো নাম আথ্থাচ্চি নুয়ান প্রদীপ রোশন ফার্নান্ডো বর্তমানে তিনি শ্রীলঙ্কা জাতীয় ক্রিকেট দলের হয়ে টেস্ট এবং ওডিআই খেলে থাকেন।
২০১০ সালে ভারতের বিপক্ষে দ্বিতীয় টেস্টের জন্য শ্রীলঙ্কান টেস্ট দলে তার নাম অন্তর্ভুক্ত করা হয়। ২০১১ সালে তাকে আবারও শ্রীলঙ্কান টেস্ট স্কোয়াডে অন্তর্ভুক্ত করা হয় সংযুক্ত আরব আমিরাতে অনুষ্ঠিত পাকিস্তানের বিরুদ্ধে অংশগ্রহণের জন্য। অবশেষে ২০১১ সালের অক্টোবরে তার টেস্ট খেলায় পাকিস্তানের বিরুদ্ধে অভিষেক হয়। কিন্তু অভিষেক ম্যাচে তিনি কোন উইকেট লাভ করতে সক্ষম হননি।
ঙ্গাগ-দ্বাং-ব্ক্রা-শিস-গ্রাগ্স-পা
ঙ্গাগ-দ্বাং-ব্ক্রা-শিস-গ্রাগ্স-পা () (১৪৮৮- ১৫৬৪) তিব্বতের ফাগ-মো-গ্রু-পা রাজবংশের দশম রাজা ছিলেন। তিনি এই রাজবংশের শেষ উল্লেখযোগ্য শাসক হিসেবে বিবেচিত হন।
ঙ্গাগ-দ্বাং-ব্ক্রা-শিস-গ্রাগ্স-পা ফাগ-মো-গ্রু-পা রাজবংশের নবম রাজা ঙ্গাগ-গি-দ্বাং-পোর একমাত্র পুত্র হিসেবে ১৪৮৮ খ্রিষ্টাব্দে জন্মগ্রহণ করেন। ১৪৮৯ খ্রিষ্টাব্দে তাঁর মাতা এবং ১৪৯১ খ্রিষ্টাব্দে তাঁর পিতা মারা যান। তাঁর নাবালকত্বের জন্য রিং-স্পুংস-পার দ্বিতীয় রাজা কুন-তু-ব্জাং-পোর ভ্রাতা গ্ত্সো-স্ক্যেস-র্দো-র্জে তাঁর নাবালকত্বের সুযোগে রাজ্যের অভিভাবক হয়ে যান। ১৪৯৯ খ্রিষ্টাব্দে রিং-স্পুংস-পার তৃতীয় রাজা দোন-য়োদ-র্দো-র্জের অনুমতিক্রমে ঙ্গাগ-দ্বাং-ব্ক্রা-শিস-গ্রাগ্স-পা ফাগ-মো-গ্রু-পা রাজবংশের পরবর্তী রাজা হিসেবে সিংহাসনে বসলে গ্ত্সো-স্ক্যেস-র্দো-র্জে অভিভাবকত্ব থেকে সরে আসেন। পাঁচ বছর পরে তিনি সাংগে পাল জোম্মা নামক এক মহিলাকে বিবাহ করেন, যিনি তাঁর স্বামীকে পরবর্তীকালে তাঁর রাজ্যবিস্তারে সহায়তা করে তিব্বতের মহিলা শাসকদের মধ্যে সর্বাপেক্ষা গুরুত্বপূর্ণ বলে বিবেচিত হন।
গ্ত্সো-স্ক্যেস-র্দো-র্জে ও দোন-য়োদ-র্দো-র্জের মৃত্যুর পর রিং-স্পুংস-পার প্রভাব হ্রাস পেতে থাকে। ১৫১৫ খ্রিষ্টাব্দে রিং-স্পুংস-পা রাজবংশের অধীনে থাকা গ্যাখার্ত্সে তাঁদের আনুগত্য পাল্টে ফাগ-মো-গ্রু-পা রাজবংশের অধীনে চলে যায়। লাসা থেকে রিং-স্পুংস-পার সৈন্যদল বিতাড়িত হয় এবং কুড়ি বছর পরে দ্গে-লুগস সম্প্রদায়ের বৌদ্ধদের লো-গ্সার বা তিব্বতী নববর্ষের দিনে উদযাপন করার জন্য স্মোন-লাম-ছেন-মো নামক উৎসব পালনের সুযোগ পান। এরফলে রিং-স্পুংস-পা রাজবংশের প্রভাব শুধুমাত্র গ্ত্সাং অঞ্চলেই সীমাবদ্ধ হয়ে পড়ে।
ষোড়শ শতাব্দীর মধ্যভাগে ঙ্গাগ-দ্বাং-ব্ক্রা-শিস-গ্রাগ্স-পার স্বাস্থ্যের অবনতি ঘটে। ১৫৫৩ থেকে ১৫৫৫ খ্রিষ্টাব্দের মধ্যে ফাগ-মো-গ্রু-পা রাজবংশের বিরুদ্ধে বিদ্রোহ শুরু হয়ে যায় এবং লাসা শহরের নিকটবর্তী অঞ্চলে ক্যিশোদপা নামক এক নতুন শক্তির উদ্ভব ঘটে। এই সময় ফাগ-মো-গ্রু-পা রাজবংশের মধ্যে বিভিন্ন পারিবারিক দ্বন্দ্ব শুরু হলে ১৫৬৩ খ্রিষ্টাব্দে তৃতীয় দলাই লামার মধ্যস্থতায় তাঁর পৌত্র ঙ্গাগ-দ্বাং-গ্রাগ্স-পা-র্গ্যাল-ম্ত্শানকে পরবর্তী উত্তরাধিকার নির্বাচিত করা হয়।
১৯৭৯ এএফসি মহিলা চ্যাম্পিয়নশিপ
১৯৭৯ এএফসি মহিলা চ্যাম্পিয়নশিপ ছিল এএফসি মহিলা চ্যাম্পিয়নশিপের তৃতীয় আসর। এটি ১৯৭৯ সালে অনুষ্ঠিত হবার কথা থাকলেও, এটি মূলত ১৫ থেকে ২১ জানুয়ারি ১৯৮০ সালে ভারতের কজহিকোদে অনুষ্ঠিত হয়। টুর্নামেন্টে দ্বিতীয়বারের মত চীনা তাইপেই বিজয়ী হয়।
ভূতের ভবিষ্যৎ
ভূতের ভবিষ্যৎ ভারতীয় পরিচালক অনীক দত্তের পরিচালিত প্রথম বাংলা চলচ্চিত্র। ২০১২ সালের একটি হিট ছবি। চলচ্চিত্রটি শ্রীরামপুর রাজবাটী-তে স্যুটিং হয়।
নবীন পরিচালক শুটিং এর জন্যে লোকেশন দেখতে আসেন একটি পরিত্যক্ত বাড়িতে। হঠাৎ তার আলাপ হয় বাড়িরই একজন ব্যক্তির সংগে যিনি নাকি ওখানেই থাকেন। তার কাছে থেকে সেই বাড়িতে থাকা কতিপয় ভুতেদের কাহিনী শোনেন পরিচালক। যে গল্পের উপজীব্য বিষয় হল প্রমোটারি আর দখলদারীর ভিড়ে পুরোনো ভুতেরা কিভাবে স্বার্থান্বেষী মানুষদের সাথে লড়াই করে বাড়ির অধিকার অর্জন করলো। তারা প্রথমে আস্তানার খোঁজে আসে পরিত্যক্ত চৌধুরী বাড়িতে। সকলেই অপঘাতে মারা গেছিল। র‍্যামসে সাহেব এবং রায় বাহাদুর এই দুজনে বাড়ির কর্তা হিসেবে থাকতে দেন বিভিন্ন জায়গা থেকে আসা জাতি, ধর্ম, পেশা, লিঙ্গ নির্বিশেষে ভুতেদের। একসময় প্রমোটারী চক্র বাড়ি দখল করতে এলে তারা বাধা দেয়। একাজে বিভিন্ন পেশার ভুতেরা একযোগে মতলব কষে হটিয়ে দেয় অসাধু ব্যবসায়ীদের। গল্পের শেষে জানা যায় যিনি এর কথক তিনিও একজন ভুত এবং বাকিদের সাথী। শেষ পর্যন্ত পরিচালক তন্দ্রা ভেঙে দেখেন পুরোটাই স্বপ্ন, কিন্তু যা দিয়ে তৈরী হতে পারে ভুতের ভবিষ্যৎ এর মত সিনেমা।
১৯৮১ এএফসি মহিলা চ্যাম্পিয়নশিপ
১৯৮১ এএফসি মহিলা চ্যাম্পিয়নশিপ ছিল এএফসি মহিলা চ্যাম্পিয়নশিপের চতুর্থ আসর। এটি হংকংয়ে ১৯৮১ সালে ৭ জুন থেকে ১৭ জুন পর্যন্ত অনুষ্ঠিত হয়। টুর্নামেন্টের ফাইনালে থাইল্যান্ডের বিরুদ্ধে চীনা তাইপেই বিজয়ী হয়।
দ্য অ্যাক্ট অফ কিলিং
দ্য অ্যাক্ট অফ কিলিং () হচ্ছে জোশুয়া ওপেনহেইমার পরিচালিত ২০১২ সালের একটি প্রামাণ্যচিত্র। এই প্রামাণ্যচিত্রটির সহপরিচালক হচ্ছেন Christine Cynn এবং একজন অনামা ইন্দোনেশীয়। 
১৯৬৫ সালে ইন্দোনেশিয়ায় গণতান্ত্রিক সরকারকে হটিয়ে ক্ষমতায় আসার পরে ১০ লাখের উপরে কমিউনিস্ট, চাইনিজ নৃগোষ্ঠী, বুদ্ধিজীবীদের হত্যা করে। এই হত্যাযজ্ঞে সেনা শাসকেরা আনোয়ার কঙ্গো ও তার সাঙ্গপাঙ্গদের নিয়ে একটা 'ডেথ স্কোয়াড' তৈরি করে। এককালের সিনেমার ব্ল্যাকার থেকে দুর্ধর্ষ খুনি বনে যাওয়া আনোয়ার কঙ্গোকে (যে নিজ হাতেই কয়েকশ' মানুষ হত্যা করেছে) নিয়েই এই ডকুমেন্টারি ...
একটা তথ্য উল্লেখ না করলেই নয়- ফিল্মটি তৈরি করতে সময় লেগেছে ৮ বছরেরো বেশি। ২০০৫ এ কাজ শুরু। ৫ বছর একটানা কাজের পরে একে এডিটিং টেবিলে তোলা হয় এবং এডিটিং টেবিলে আবার একটানা ৩ বছর ... ২ হাজার ২০০ ঘন্টার উপর ফুটেজ কে আড়াই ঘন্টা বানাতে ৩ বছর লাগতেই পারে।
ওআরসিআইডি
ওআরসিআইডি () (ওপেন রিসার্চার অ্যান্ড কন্ট্রিবিউটর আইডি) হলো স্বতন্ত্রভাবে বিজ্ঞানসম্মত, অন্যান্য অ্যাকাডেমিক লেখকদের এবং অবদানকারীদের সনাক্তকরণের একটি মালিকানাবিহীন আলফানিউমেরিক কোড। বেশিরভাগ ব্যক্তিগত নাম এক না হওয়ায় স্বতন্ত্র মানবিক বৈজ্ঞানিক সাহিত্য বা প্রকাশনায় নির্দিষ্ট লেখকের অবদান স্বীকার করা কঠিন হতে পারে বিধায় এখানে সে সমস্যার মোকাবেলা করা হয়ে থাকে, তারা পরিবর্তন করতে পারেন (যেমন বিবাহের সাথে), নামের ক্রমানয়নে সাংস্কৃতিক পার্থক্য রয়েছে, প্রথম নাম বর্ণমালার অসঙ্গত ব্যবহার ধারণ, এবং বিভিন্ন লিখন পদ্ধতি ব্যবহার করে থাকে। এটি মানুষের জন্য একটি স্থায়ী পরিচয় প্রদান করে থাকে, যেমন ডিজিটাল অবজেক্ট আইডেন্টিফায়ার (ডিওআই) কর্তৃক ডিজিটাল নেটওয়ার্কের উপর বিষয়বস্তু-সম্পর্কিত ভূক্তি তৈরি।
দিল্লি ক্যাপিটালস
দিল্লী ক্যাপিটালস (, ) (প্রায়ই হিসাবে সংক্ষিপ্ত DD) হল একটি ভারতীয় ক্রিকেট ফ্রাঞ্চাইজ দল যেটি ভারতীয় প্রিমিয়ার লীগে খেলে থাকে। ফ্রাঞ্জাইজটি মালিক জিএমআর গ্রুপ। ২০০৮ সালে প্রতিষ্ঠিত হয়, দলটির বর্তমান অধিনায়ক হিসেবে আছেন ডেভিড ওয়ার্নার এবং কোচের দায়িত্বে আছে সাবেক দক্ষিণ আফ্রিকান বোলার ইরিক সিমন্স। গ্যারি কার্স্টেন আইপিএল ০৭ থেকে শুরু তিন বছরের জন্য দিল্লি ডেয়ারডেভিলস কোচ হবেন। তাদের নিজস্ব স্থানীয় মাঠ হল দিল্লির ঐতিহাসিক ফিরোজ শাহ কোটলা গ্রাউন্ড। ২০১৩ সালে তারা অন্তর্ভুক্ত করে রায়পুর আন্তর্জাতিক ক্রিকেট স্টেডিয়ামে তাদের দ্বিতীয় ঘরোয়া মাঠ হিসাবে। দলটির বীরেন্দ্র শেওয়াগ হলেন সবচেয়ে বেশী রান সংগ্রহকারী এবং ইরফান পাঠান হলেন সবচেয়ে বেশী উইকেট শিকারী বোলার।
ফ্রাঞ্চাইজ নিলাম চলাকালীন সময়ে ইন্ডিয়ান প্রিমিয়ার লীগের দল দিল্লি ডেয়ারডেভিলসকে জিএমআর গ্রুপ $ ৮৪ মিলিয়ন দিয়ে কিনে নেয়। 
২০১৩ সালের সেপ্টেম্বরে দিল্লি ডেয়ারডেভিলস জন্য গ্যারি কাস্টেনকে প্রধান কোচ হিসাবে মনোনীত করা হয়েছে।
অস্ট্রেলিয়ান পেস বোলার গ্লেন ম্যাকগ্রা পুরো মৌসুমের সময় কোনো ম্যাচ খেলতে সুযোগ না পেয়ে তিনি হতাশা প্রকাশ করেন এবং তারপর থেকে দিল্লি দল থেকে বিদায় নেন।
আগামী আইপিএল ২০১৪ জন্য খেলোয়াড়দের নিলাম অনুষ্ঠিত হবে ১০ জানুয়ারি ২০১৪। দিল্লি ডেয়ারডেভিলস টিম তারা আইপিএল মৌসুম ৭ এর জন্য তাদের বর্তমান স্কোয়াড জন্য কোনো খেলোয়াড় ধরে রাখা হবে না বলে ঘোষণা করেছেন। ৬০০ (প্রায় মার্কিন $ ৯.৬) মিলিয়ন ডলার তাদের পূর্ণ দল গঠনের উদ্দেশ্য খেলোয়াড়দের নিলামে ব্যয় করবে।
নয়া দিল্লীতে অবস্থিত তাদের ঘরোয়া স্টেডিয়াম হল ফিরোজ শাহ কোটলা।
বলিউড স্টার অক্ষয় কুমার দলের ২০০৮ মৌসুম সময় ব্র্যান্ড দূত ছিল কিন্তু ব্যস্ততার কারণে তিনি ২০০৯ মৌসুমের জন্য ফিরে আসতে পারেননি। 
বিখ্যাত ভারতীয় শিল্পী কৈলাশ খের দলের জন্য "খেল ফ্রন্ট ফুট পে" গানটি গেয়েছেন। গানটি দিল্লি ডেয়ারডেভিলস প্রতিটা ম্যাচে বাজান হয়। 
দিল্লি ডেয়ারডেভিলস তাদের নতুন গান "মুন্ডে দিল্লি কে" ৫ মার্চ ২০১২ সালে ইউ টিউবে মুক্তি দেয়।
ওইকেট কিপার
২. ঋষভ পন্ত২০১২ পর্যন্ত
বিশেষ অবদানগুলি হাইলাইট করা হলো
জোশুয়া ওপেনহেইমার
জোশুয়া লিঙ্কন ওপেনহেইমার () (জন্ম ২৩ সেপ্টেম্বর ১৯৭৪) হচ্ছেন ডেনমার্কের কোপেনহেগেনভিত্তিক একজন মার্কিন-ব্রিটিশ চলচ্চিত্র পরিচালক।
শ্রীলঙ্কা ক্রিকেট
শ্রীলঙ্কা ক্রিকেট (সাবেক: শ্রীলঙ্কা ক্রিকেট কন্ট্রোল বোর্ড) () শ্রীলঙ্কায় অনুষ্ঠিত ক্রিকেটের সর্বোচ্চ নিয়ন্ত্রক সংস্থা। এটি শ্রীলঙ্কা জাতীয় ক্রিকেট দল ও শ্রীলঙ্কায় অনুষ্ঠিত প্রথম-শ্রেণীর ক্রিকেট খেলা পরিচালনা করে। কলম্বোর সিংহলীজ স্পোর্টস ক্লাবে এর সদর দফতর অবস্থিত। শ্রীলঙ্কার ক্রিকেটের মানোন্নয়ন, মাঠ পরিচালনা এবং জাতীয় দল নির্বাচনে এটি প্রধান ভূমিকা রাখছে। বর্তমানে শ্রীলঙ্কা ক্রিকেটের সভাপতি হিসেবে দায়িত্ব পালন করছেন জয়ন্ত ধর্মদাসা। শ্রীলঙ্কান সরকার কর্তৃক অন্তর্বর্তীকালীন কমিটির মাধ্যমে শ্রীলঙ্কা ক্রিকেট পরিচালিত হয়। কমিটিতে বিতর্কিত সাবেক খেলোয়াড়সহ সাংবাদিকগণ রয়েছেন। যৌথভাবে ২০১১ সালের আইসিসি ক্রিকেট বিশ্বকাপ সমাপান্তে সরকার মনোনীত অন্তর্বর্তীকালীন কমিটির অর্থনৈতিক অব্যবস্থাপনায় লিপ্ত ছিল।
শ্রীলঙ্কা ক্রিকেট দেশের প্রধান প্রধান ক্রিকেট প্রতিযোগিতাসমূহের অগ্রগতি, উন্নয়ন পর্যালোচনা ও হস্তক্ষেপ করে। তন্মধ্যে - প্রথম-শ্রেণীর ক্রিকেট প্রতিযোগিতা প্রিমিয়ার ট্রফি, লিস্ট এ-ভূক্ত প্রিমিয়ার লিমিটেড ওভার্স টুর্নামেন্ট এবং টুয়েন্টি২০ প্রতিযোগিতা হিসেবে টুয়েন্টি২০ টুর্নামেন্ট অন্যতম। এছাড়াও সংস্থাটি আন্তঃপ্রদেশ ক্রিকেট টুর্নামেন্টের আয়োজন ও স্বাগতিকের ভূমিকা পালন করে। শ্রীলঙ্কার বিভিন্ন প্রদেশের যেখানে প্রথম-শ্রেণীর ক্রিকেট পরিচালিত হয় না, সেখানে এধরনের প্রতিযোগিতা আয়োজনের ব্যবস্থা করে।
অগ্নি সাপকোটা
অগ্নি সাপকোটা () (জন্মঃ মার্চ ১৯৬০, সিন্ধুপালচক, কুবিন্দি) হচ্ছেন একজন নেপালি রাজনীতিবিদ। তিনি নেপালের সিন্ধুপালচোক জেলার এক নিম্ন মধ্যবিত্ত কৃষক পরিবার থেকে এসেছেন।
অগ্নি সাপকোটা ২০১৩ সালের নভেম্বরের সংঘটিত সংবিধান সভার নির্বাচনের নির্বাচিত প্রতিনিধি। তিনি নেপালের মাওবাদী কমিউনিস্ট পার্টির মুখপাত্র। সাপকোটা নেপালের মাওবাদী কমিউনিস্ট পার্টির কেন্দ্রীয় কমিটির সদস্য এবং ইনচার্জ দলের প্রচার ও শিক্ষা অধিদপ্তরের দায়িত্বশীল কর্তা। সাপকোটা মে থেকে জুলাই ২০১১ পর্যন্ত তথ্য ও যোগাযোগ মন্ত্রী হিসেবে দায়িত্ব পালন করেন।
সাপকোটা পলিটব্যুরোর সদস্য ছিলেন এবং সেটি ছিল ২০১২ সালে নেপালের মাওবাদী কমিউনিস্ট পার্টিতে শুধু চেয়ারম্যান রাখার সিদ্ধান্তের আগে। তিনি ইতিমধ্যে পার্টির টামশিলিং রাজ্য কমিটির ইনচার্জ পদে দায়িত্ব পালন করেন।
সাপকোটা এছাড়াও ঐতিহাসিক গণপরিষদের ২০০৮ সালের নির্বাচনে সিন্ধুপালচোক জেলার আসন -২ থেকে প্রথম-পাস্ট-দ্য-পোস্ট ব্যবস্থায় একজন সংসদ সদস্য নির্বাচিত হন। তিনি গণপরিষদের নির্বাচিত প্রথম ১০ জন সদস্যের অন্যতম যারা তাদের প্রতিযোগীদের তুলনায় বৃহত্তম পার্থক্য নিয়ে জয়লাভ করেন।
ত্রিভুবন বিশ্ববিদ্যালয় থেকে স্নাতকোত্তর হিসেবে, আনুষ্ঠানিকভাবে রাজনীতিতে যোগ দেবার আগে সাপকোটা ১৬ বছর শিক্ষা দিয়েছিলেন। তিনি নেপালের জাতীয় শিক্ষক সমিতির (নেপালে শিক্ষকদের একটি সাধারণ সংগঠন যারা বাম মতাদর্শের বিশ্বাস করে) সাবেক সাধারণ সম্পাদক ছিলেন। তার পেশাদারী পটভূমির কারণে তাঁকে ব্যাপকভাবে সারাদেশে 'অগ্নি স্যার' হিসেবে সম্বোধন করা হয।
অগ্নি সাপকোটা একজন ছাত্র কর্মী হিসেবে ১৯৭৫ সালে তার রাজনৈতিক জীবন শুরু করেন। ১৯৭৮ সালে তিনি কমিউনিস্ট পার্টির সদস্য পদ গ্রহণ করেন এবং ১৯৮০ সালে সিন্ধুপালচোক-এর সিপিএন (চতুর্থ কনভেনশন) এর প্রতিষ্ঠাতা সম্পাদক হিসেবে দায়িত্ব পালন করেন। তিনি একটি উচ্চ বিদ্যালয়ে প্রধানশিক্ষক পদ থেকে ইস্তফা দেওয়ার পর ১৯৯১ সালে পূর্ণ সময়ের রাজনৈতিক কর্মী হয়ে ওঠেন। তারপর তিনি প্রতিনিধি পরিষদের প্রার্থী হন এবং দুর্ভাগ্যবশত তিনি নির্বাচিত হতে পারেননি।
সাপকোটা ১৯৯৫ সালে নেপাল (মাওবাদী) কমিউনিস্ট পার্টির কেন্দ্রীয় কমিটির সদস্য নির্বাচিত হন। যখন পার্টি সশস্ত্র সংগ্রামের সূচনা করার সিদ্ধান্ত নিয়েছে, তখন তিনি ১৯৯৬ সালে গোপন কার্যকলাপে গিয়ে ক্রমাগত আন্দোলনের নেতৃত্ব দেন।
সাপকোটা ১০ বছরের দীর্ঘ গণযুদ্ধের সময় দলের বিভিন্ন কমিটি ও যুদ্ধে নেতৃত্ব দেন। তিনি ২০০১ সালে দ্বিতীয় জাতীয় সম্মেলন থেকে পার্টির পলিটব্যুরো সদস্য নির্বাচিত হন। মাওবাদী পার্টি থেকে অনুষ্ঠিত ২০০১ সালে সংলাপ দলের তিন সদস্যের মধ্যে তিনি ছিলেন। ১০ বছরের গণযুদ্ধের সময় মাওবাদী দল সমান্তরাল রাষ্ট্র 'সংযুক্ত বিপ্লবী পিপলস কাউন্সিল' নামে প্রয়োগ করেছেন এবং তিনি সংযুক্ত বিপ্লবী পিপলস কাউন্সিল-এর ৪১ সদস্যের কেন্দ্রীয় সদস্য ছিলেন যা নভেম্বর ২০০১ সালে ঘোষণা করা হয়।
অগ্নি সাপকোটা খুব স্বল্প সময়ের জন্য তথ্য ও যোগাযোগ মন্ত্রী হিসেবে দায়িত্ব পালন করেন। তথ্য ও যোগাযোগ মন্ত্রী হিসেবে তার খুব অল্প সময়ের সময় একটি ফ্রিকয়েন্সি পলিসি যেমন ফ্রিকোয়েন্সি বন্টন ব্যবস্থা রাষ্ট্রের সম্পদ হিসাবে প্রতিষ্ঠিত হয়েছিল। তাছাড়া, যোগাযোগ মন্ত্রী হিসেবে, সাপকোটা সাংবাদিকদের বিভিন্ন সুবিধা যেমন তাঁদের সক্ষমতা বৃদ্ধির প্রশিক্ষণ ও জীবন বীমার সুবিধা দিয়েছিলেন এবং প্রচার ও প্রেস উন্নয়নে রাষ্ট্রের ভূমিকা নিশ্চিত করেছিলেন।
অগ্নি সাপকোটা সিন্ধুপালচোক জেলার কুবিন্দি গ্রাম বিকাস কেন্দ্রে জন্মগ্রহণ করেন। তিনি একটি কম-মধ্যবিত্ত কৃষক পরিবারে জন্মগ্রহণ করেন। তিনি তারার দেবীকে বিয়ে করেন এবং তাঁদের তিন ছেলে আছে। তিনি কৃষ্ণ রত্না গঙ্গা হাইস্কুল, চৌতারা থেকে তার মাধ্যমিক বিদ্যালয় শিক্ষা সম্পন্ন করেন।